Αλέξης Χαρίτσης: Δίνουμε πειστική απάντηση, τόσο σε επίπεδο πολιτικών επιλογών όσο και προσώπων - inthecity.gr\nΑλέξης Χαρίτσης: Δίνουμε πειστική απάντηση, τόσο σε επίπεδο πολιτικών επιλογών όσο και προσώπων\n«Οταν το διακύβευμα δεν είναι τίποτα λιγότερο παρά η ίδια η Δημοκρατία, δεν υπάρχει μεσαίος χώρος. Διαλέγεις ή Αριστερά ή Δεξιά», τόνισε ο υπουργός Εσωτερικών Αλέξης Χαρίτσης στην εκδήλωση «Προοδευτικό Δημοκρατικό Μέτωπο – Η απάντηση της Αριστεράς στον ακροδεξιό κίνδυνο», που διοργάνωσε ο ΣΥΡΙΖΑ Γλυφάδας.\nΣτην ομιλία του ο υπουργός Εσωτερικών τόνισε ότι τις τελευταίες δεκαετίες οι Ευρωπαϊκές κοινωνίες (και όχι μόνο) δέχθηκαν μια επίθεση στην κοινωνική τους συνοχή με συρρίκνωση του κοινωνικού κράτους, μείωση των μισθωτών αποδοχών, ιδιωτικοποιήσεις ζωτικών υποδομών και υπερδανεισμό.\nΤαυτόχρονα, η αναδιάταξη των γεωπολιτικών ισορροπιών και οι πόλεμοι δημιούργησαν τεράστια προσφυγικά ρεύματα.\nΤο σώμα της ελληνικής κοινωνίας – αλλά και των άλλων Ευρωπαϊκών κοινωνιών – δέχθηκε απανωτά χτυπήματα με μεγάλα τμήματα του πληθυσμού να οδηγούνται το περιθώριο και τη δημιουργία ενός ασφυκτικού πλαισίου γενικευμένης ανασφάλειας.\nΝα αναχαιτίσουμε την επέλαση των ακροδεξιών και συντηρητικών δυνάμεων\nΣήμερα, υπογράμμισε ο κ. Χαρίτσης, καλούμαστε να αντιμετωπίσουμε την άνοδο της ακροδεξιάς και επεσήμανε ότι μια ανάσα πριν από τις Ευρωεκλογές και μερικούς μήνες πριν από τις Εθνικές εκλογές, βρισκόμαστε μπροστά σε ένα συγκεκριμένο πολιτικό περιβάλλον που θέτει συγκεκριμένα διακυβεύματα όπως το πώς θα αναχαιτιστεί η επέλαση των ακροδεξιών και συντηρητικών δυνάμεων στην Ευρώπη και στην Ελλάδα, πώς θα συνεχιστεί η αποκατάσταση στοιχειωδών κοινωνικών και εργασιακών δικαιωμάτων, ώστε να επανέλθει η κανονικότητα και το αίσθημα της ασφάλεια στις ζωές των ανθρώπων της εργασίας, αλλά και το πώς δεν θα γυρίσει η χώρα μας στις εποχές όπου ένα μικρό κλειστό κλαμπ «κολλητών» είχαν προνομιακή πρόσβαση στα δημόσια ταμεία, υπονομεύοντας κρίσιμες υποδομές και υποθηκεύοντας την πολυπόθητη βιώσιμη και στιβαρή αναπτυξιακή προοπτική της χώρας στον βωμό του εύκολου κέρδους.\nΧωρίς πειστική απάντηση, τόσο σε επίπεδο πολιτικών επιλογών όσο και προσώπων, τόνισε ο κ. Χαρίτσης, δεν μπορούμε να αλλάξουμε την αρνητική εικόνα των θεσμών της δημοκρατίας στα μάτια όλων εκείνων που είτε από απόγνωση, είτε από θυμό στρέφονται στην ακροδεξιά.\nΔυστυχώς η Δεξιά σε όλη την Ευρώπη, αλλά και στην Ελλάδα στρέφεται προς μια νεοσυντηρητική κατεύθυνση, η οποία εγκυμονεί τεράστιους κινδύνους για τις κοινωνίες μας και την Ευρώπη στο σύνολό της, γιατί μια πλειοψηφική στροφή σε εθνικιστικές και ρατσιστικές αντιλήψεις δεν θα είναι απλώς μια οπισθοχώρηση της Ευρώπης, θα είναι το κύκνειο άσμα του οράματος της Ενωμένης Ευρώπης και θα οδηγήσει στη γεωπολιτική υποβάθμιση όλης της Ηπείρου.\nΕπιτακτική η ανάγκη ενός Προοδευτικού – Δημοκρατικού Μετώπου\nΟ υπουργός Εσωτερικών τόνισε ότι σήμερα είναι περισσότερο από ποτέ αναγκαία η ευρεία συμπόρευση των προοδευτικών δυνάμεων που αντιλαμβάνονται τον κίνδυνο για την Ελλάδα αλλά και την Ευρώπη: Δυνάμεις της Αριστεράς, της Σοσιαλδημοκρατίας, της Οικολογίας, των κινημάτων, των δικαιωμάτων.\nΗ συμπόρευση σε μια ιστορική στιγμή δεν σημαίνει ομογενοποίηση και εξάλειψη των διαφορών.\nΣημαίνει όμως υπέρβαση από όλους και όλες.\nΣημαίνει να αφήσουμε πίσω παλαιές συγκρούσεις και να αφουγκραστούμε τα σημερινά επίδικα.\nΟποιες δυνάμεις δεν κατανοήσουν τη σημασία ενός τέτοιου μετώπου θα βρεθούν στο πολιτικό περιθώριο.\nΔεν υπάρχει μεσαίος χώρος όταν διακυβεύεται η δημοκρατία.\nΟ κ. Χαρίτσης υπογράμμισε ότι η πολυπόθητη συμπόρευση μπορεί να στηριχθεί πάνω σε προγραμματικές θέσεις όπως:\n* Η επαναφορά του κοινωνικού ζητήματος και της δημοκρατίας στον πυρήνα της πολιτικής.\n* Η διαφορετική νοοτροπία και λογική ως προς τον τρόπο που ασκείται η πολιτική και η διακυβέρνηση. Διακυβέρνηση με σεβασμό στους πολίτες, ανοικτή στη συμμετοχή τους. Ενα πρώτο βήμα σε αυτό το μονοπάτι έχει γίνει με τη θεσμοθέτηση της απλής αναλογικής στις επερχόμενες αυτοδιοικητικές εκλογές.\n* Η διεύρυνση των δικαιωμάτων.\n* Σεβασμός στους κόπους και τις θυσίες των πολιτών, χρηστή δημοσιονομική διαχείριση, δημόσιες επενδύσεις για βιώσιμη και συμπεριληπτική ανάπτυξη, μείωση της ανεργίας, αναβάθμιση κοινωνικού κράτους και υποδομών. Αυτό είναι ένα ελάχιστο προγραμματικό πλαίσιο για αυτόν τον σκοπό.\nΑυτές οι εκλογές είναι ιστορικές\nΓια όλα τα παραπάνω, υπογράμμισε ο κ. Χαρίτσης, οι τριπλές εκλογές του επόμενου διαστήματος δεν είναι απλώς κρίσιμες. Είναι ιστορικές.\nΗ μάχη θα δοθεί σε ευρωπαϊκή και εθνική κλίμακα. Θα δοθεί στο επίπεδο των ιδεών, αλλά και των συγκεκριμένων ρεαλιστικών πολιτικών προγραμμάτων και προτάσεων. Θα δοθεί όμως και στη «μικρή κλίμακα». Στις πόλεις και στις γειτονιές. Στα σχολεία και στους χώρους εργασίας. Εκεί που πολλές φορές εκκολάπτεται το αυγό του φιδιού.\nΕκεί οι πρακτικές λύσεις σε καθημερινά προβλήματα των ανθρώπων, η αλληλεγγύη και η αίσθηση της κοινωνικής προσφοράς είναι πολύ σημαντική. Γι’ αυτό και οι δημοτικές εκλογές είναι εξίσου κρίσιμες σε αυτή τη συγκυρία.\nΕμείς θα τη δώσουμε αυτή τη μάχη με τον ΣΥΡΙΖΑ. Και σε όλες αυτές τις μάχες, κρισιμότατο ρόλο θα παίξει το κόμμα. Ο ΣΥΡΙΖΑ που παλεύει σε δύσκολες συνθήκες. πρέπει να ισορροπήσει μεταξύ κυβερνητικών ευθυνών και κοινωνικών αναγκών. Χρειαζόμαστε έναν ΣΥΡΙΖΑ πιο δυνατό, πιο ισχυρό από ό,τι είναι σήμερα.\nΕχουμε την πείρα των αγώνων αλλά και της διακυβέρνησης. Εχουμε αποτελέσματα και θετικά και αρνητικά, τα οποία είναι απτά και μετρήσιμα.\nΜπορούμε και θα αναλάβουμε την ευθύνη για τη συγκρότηση ενός ευρύτατου δημοκρατικού μετώπου των δημοκρατικών και προοδευτικών δυνάμεων, ανάχωμα στην άνοδο της ακροδεξιάς. Σε αυτή τη κρίσιμη μάχη λοιπόν, κανείς και καμιά δεν περισσεύει.\nΟλοι και όλες μαζί μπορούμε να θέσουμε τις βάσεις για ένα μέλλον που μας αξίζει, ώστε να μην ξαναγυρίσει η χώρα μας στο καθεστώς των μνημονιακών δεσμεύσεων, αλλά και για να μην κυριαρχήσουν νεοσυντηρητικές και ακροδεξιές αντιλήψεις που θα μας πάνε πάρα πολλά χρόνια πίσω.\nΥΠΕΣ: «Αναζήτηση Τμήματος» για τους Δικαστικούς Αντιπροσώπους\nOλα όσα πρέπει να ξέρετε για τις εκλογές της 26ης Μαΐου\nΠαρέμβαση Χρυσοβελώνη για την γυναικεία εργασία – Καρφιά σε Κ. Μητσοτάκη\n150 εκατ. ευρώ για την αξιοποίηση εμβληματικών κτιρίων\nΝέα ρύθμιση οφειλών από ιδιώτες και επιχειρήσεις στους Δήμους\nΕκλογές 26ης Μαΐου: Μάθετε με ένα κλικ πού ψηφίζετε\nΑλέξης Χαρίτσης: Δεν ακολουθούμε τη ΝΔ στον εκφυλισμό της πολιτικής αντιπαράθεσης (video)\nΤο σχόλιο του υπουργού Εσωτερικών για τη συνέντευξη Μητσοτάκη\nΑλέξης Χαρίτσης: Κρίσιμο στοίχημα για όλους η νίκη Γαλιατσάτου\nΥΠΕΣ: Χρηματοδότηση σε ΟΤΑ για δράσεις πυροπροστασίας\nO Αλέξης Χαρίτσης επισκέφθηκε το Εθνικό Τυπογραφείο (video)


Μιχάλης Μαρίνος Archives - kmag\nΠρόταση για dvd : ΝΗΣΟΣ\nΟ Μάιος μας αποχαιρέτησε, ήρθε ο Ιούνιος με τον ήλιο κι υποσχέσεις για ραχάτι στις ακρογιαλιές… Νομίζω πως κι εμείς με τη σειρά μας πρέπει να μπούμε σε ανάλογο mood. Όπως αντιλαμβάνεστε, αυτός ο μήνας θα είναι αφιερωμένος στο καλοκαιράκι! Τι θα λέγατε να ξεκινούσαμε με μια άκρως καλοκαιρινή ταινία, η οποία είναι και «ντόπιο πράγμα»;\nΣ’ ένα νησί της Ελλάδας, ο προύχοντας της κοινωνίας ονόματι Θεμιστοκλής Δίκαιος, βρίσκεται νεκρός από την οικονόμο του, την Ολυμπία (Ελένη Καστάνη). Μετά την κηδεία, στο νησί καταφθάνει μία γοητευτική δικηγόρος, η οποία έχει ως καθήκον να διαβάσει ενώπιον όλης της κοινότητας τη διαθήκη του συγχωρεμένου. Ο μακαρίτης ο Δίκαιος, ως άκληρος, αποφάσισε να μοιράσει την περιουσία του στις τέσσερις αρχές του χωριού, την αστυνομία, το δήμο, την εκκλησία και το σχολείο. Με μία προϋπόθεση: οι εκπρόσωποι των τεσσάρων αυτών «εξουσιών» πρέπει να δεχθούν να διαβαστούν – και πάλι ενώπιον της κοινότητας – τέσσερις επιστολές που τους αφορούν. Το περιεχόμενο των επιστολών το ξέρει μόνο… ο μακαρίτης! Έτσι τόσο ο αρχηγός της αστυνομίας (Βλαδίμηρος Κυριακίδης), ο δήμαρχος (Δημήτρης Τζουμάκης), ο δάσκαλος (Οδυσσέας Παπασπηλιόπουλος) κι ο παπάς της ενορίας (Μιχάλης Μαρίνος) θα πρέπει να αποφασίσουν αν η περιουσία που αντιστοιχεί στην καθένα αξίζει την αποκάλυψη μυστικών που τους βαραίνουν και που φυσικά επηρεάζουν και τους γύρω τους.\nΗ «ΝΗΣΟΣ» του Χρήστου Δήμα είναι μία ταινία ηθογραφίας που θυμίζει έντονα τον κλασσικό ελληνικό κινηματογράφο. Σίγουρα όλη η πλοκή είναι βασισμένη στο σήμερα και στον 21ο αιώνα, αλλά και πάλι βλέπουμε χαρακτήρες αντιμέτωπους με διλήμματα. Μία ολόκληρη κοινωνία βυθισμένη σε μυστικά όπου όλοι κρατούν το στόμα τους κλειστό είτε γιατί το αντίθετο κάποιους θα τους κατέστρεφε είτε επειδή κάποιοι άλλοι θα βίωναν συνέπειες που θα τους πλήγωναν κι άρα εθελοτυφλούν προκειμένου να προστατεύσουν την οικογένειά τους, λόγου χάρη. Πρόκειται για κωμωδία, η οποία μέσα από τις περίπλοκες καταστάσεις σκιαγραφεί αντιδράσεις και ήθη που όλοι τα βλέπουμε γύρω μας. Μήπως, άλλωστε, νομίζατε πως ήταν τυχαία η επιλογή «Δίκαιος» για το επώνυμο του μακαρίτη;;; Και φυσικά καθ’ όλην τη διάρκεια της ταινίας απολαμβάνει κανείς την ομορφιά που μόνο στα ελληνικά νησιά μπορεί κανείς να συναντήσει!\nΓια την ταινία ο Χρήστος Δήμας συγκέντρωσε ένα εκπληκτικό καστ, επομένως μου είναι δύσκολο να αναφερθώ σε έναν ή δύο συγκεκριμένους ηθοποιούς. Ίσως προσωπικά να ξεχώρισα περισσότερο το Μιχάλη Μαρίνο στο ρόλο του παπά, καθώς είχε τις πιο γουστόζικες αντιδράσεις στη διάρκεια της ταινίας!\nΑν, λοιπόν, αυτή τη στιγμή που με διαβάζετε, έχετε επιστρέψει από αυθημερόν εξόρμηση σε παραλία… γιατί να μη διατηρήσετε αυτήν την καλοκαιρινή ανάσα; Εφοδιαστείτε με κάτι δροσιστικό – νομίζω πως έχει πολύ ζέστη ήδη για πίτσα ή ποπ κορν! – και «φορτώστε» την ταινία στο player!\nΠρωταγωνιστούν: Βλαδίμηρος Κυριακίδης, Δάφνη Λαμπρόγιαννη, Ελένη Καστάνη, Δημήτρης Μουζάκης, Ελισάβετ Κωνσταντινίδου, Παύλος Ορκόπουλος, Μιχάλης Μαρίνος, Οδυσσέας Παπασπηλιόπουλος, Τάνια Τρύπη, Ντορέττα Παπαδημητρίου, Αντίνοος Αλμπάνης, Ιωάννα Πηλιχού, Ζέτα Δούκα, Αλέξανδρος Γιάννου, Σόλων Τσούνης και ο ΚΩΣΤΑΣ ΒΟΥΤΣΑΣ\nΈνα φιλόδοξο ελληνικό μιούζικαλ πάνω στην πολυτάραχη ζωή και τα τραγούδια της Σοφίας Βέμπο παρουσιάζει ο Πέτρος Ζούλιας από τις από 15 Ιανουαρίου, στο Θέατρο Badminton.\nΤο κείμενο και τη σκηνοθεσία της παράστασης «Η Μαρινέλλα συναντά τη Βέμπο» υπογράφει ο Πέτρος Ζούλιας.\n«Ένας ζωντανός θρύλος, η Μαρινέλλα, συναντά επί σκηνής μια άλλη γυναίκα-θρύλο, που υπήρξε πρότυπο και έμπνευσή της σε ολόκληρη την καλλιτεχνική της πορεία. Η παράσταση ζωντανεύει μια ολόκληρη εποχή, που σημάδεψε η παρουσία της σπουδαίας τραγουδίστριας και θεατρίνας Σοφίας Βέμπο. Η νεότερη ιστορία της Ελλάδας περνά μέσα από τη μυθιστορηματική ζωή της Βέμπο και η Μαρινέλλα αγκαλιάζει μέσα από το σήμερα το χθες και ξαναδίνει φωνή και ζωή στον κόσμο της “τραγουδίστριας της νίκης”.\nΠαιχνίδι αναμνήσεων η παράσταση ακροβατεί μεταξύ κωμωδίας και δράματος, μεταξύ “είναι και φαίνεσθαι”, πρόζας και μελωδίας, ρεαλισμού και μυθοπλασίας. Η Μαρινέλλα πρωτοβγήκε στη σκηνή τραγουδώντας Βέμπο και μετά από τόσα χρόνια ξαναπιάνει το δρόμο της αφετηρίας, το νήμα της αρχής, για να παρουσιάσει μια σκηνική εξομολόγηση προς τη γυναίκα που υπήρξε δασκάλα και οδηγός της.\nΔίπλα στη Μαρινέλλα- Βέμπο, ο Τραϊφόρος του Χρήστου Στέργιογλου, ένας παλιός επιθεωρησιακός θεατρίνος, ο Παυλάρας, του Αντώνη Λουδάρου κι ένα καστ 50 ηθοποιών και τραγουδιστών, βοηθούν να ξεδιπλωθεί όλο το κουβάρι μιας σύνθετης προσωπικότητας, μιας δύσκολης εποχής και ενός μουσικού θησαυρού, που ακόμα περνά στα στόματά μας σαν παρακαταθήκη. Ενός θησαυρού που δεν πρέπει να χαθεί».\nΑνάμεσα στο αξιόλογο καστ, ξεχωρίζουμε τον Μιχάλη Μαρίνο, την Χριστίνα Αλεξανιάν, τη Τζένη Μπότση, τη Νεφέλη Ορφανού,αλλά και τη Δήμητρα Σιγάλα, τον Αδάμ Τσαρούχη και τον Δημήτρη Γαλάνη σε μικρότερους ρόλους!\nΗ πρεμιέρα της παράστασης «Η Μαρινέλλα συναντά τη Βέμπο» είναι προγραμματισμένη για την Τετάρτη, 15 Ιανουαρίου. Ώρα έναρξης: Πεμ, Παρ, Σαβ στις 20:00. Τετ, Κυρ στις 19:00. Η προπώληση των εισιτηρίων γίνεται στο 210 8840600, στο abcd.gr, viva.gr και στα καταστήματα Public, Παπασωτηρίου και Seven Spots.\n21/12/2013 0 comment\n“Θα σε πάρω να φύγουμε”, από τη Ναταλία Αργυράκη\n“Παιδί μου αλλιώτικο, παιδί μου απίθανο, καρδιά μου μεγάλη…\nτα πάντα χαλάλι σου, χαλάλι τα δάκρυα κι οι πίκρες χαλάλι…”\n(Η σκλάβα σου, Τζένη Βάνου)\nΌταν διάβασα στο πρόγραμμα ότι η παράσταση Θα σε πάρω να φύγουμε διαρκεί σχεδόν τρεις ώρες, ήμουν σχεδόν πεπεισμένη -όπως συνηθίζω να προτρέχω λίγο- ότι θα κουραστώ, και μιας και αφηγείται την ιστορία της επιθεώρησης ξεκινώντας από χρονολογία κατά την οποία ούτε η γιαγιά μου δεν είχε γεννηθεί (δεκαετία ’30), το σχεδόν γινόταν μεμιάς βέβαιο.\nΓιατί δεν ήξερα ότι οι μελωδίες που σιγομουρμουρίζουμε χρόνια τώρα, που έγιναν σουξέ στη συνέχεια και που τραγουδήθηκαν από τόσους και τόσους καλλιτέχνες, ξεκίνησαν από την επιθεώρηση. Στο Θα σε πάρω να φύγουμε(σε σκηνοθεσία Φωκά Ευαγγελινού, κλαπ-κλαπ, εύγε), όντως “φύγαμε” κι εμείς μαζί με τους καλλιτέχνες, τραγουδήσαμε, χειροκροτήσαμε, θυμηθήκαμε, νοσταλγήσαμε, χαρήκαμε. Είδαμε την Ελλάδα αμετανόητη να γελά με τον εαυτό της, να αυτοσαρκάζεται. Όλοι μας γελούσαμε, όλοι μας ξέραμε ότι έχουμε ανάγκη να δούμε κατάμουτρα την ιστορία και να γελάσουμε με τα χάλια μας. Εγώ ένιωσα πως έγινα μέρος μιας παλιάς ελληνικής ταινίας, από αυτές που βλέπω από παιδί, με τα υπέροχα χορευτικά και τα πολύχρωμα κοστούμια, τις πραγματικά αστείες ατάκες (!) και την Αθήνα στο φόντο, όμορφη.\nΠρόκειται για μία σπουδαία υπερπαραγωγή -με τον Γιώργο Κατσαρό να διευθύνει την ορχήστρα-, από αυτές που αξίζει να γίνονται τώρα, που οφείλουν να γίνονται, όχι μόνο για να ξεχνάμε τις δυσκολίες (που κι αυτό μας χρειάζεται) αλλά και για να θυμόμαστε ότι εκεί έξω υπάρχει ακόμη κόσμος (πολύς κόσμος) που πιστεύει ότι η Τέχνη θα μας σώσει όλους.\nΠρωταγωνίστρια είναι η ίδια η «Κυρία Επιθεώρηση» (ο Αντώνης Λουδάρος είναι τόσο απολαυστικός που κλέβει την παράσταση) η οποία επιστρέφει στη σκηνή για να ταξιδέψει τον κομπέρ-εγγονό της πίσω στο χρόνο, στις σημαντικότερες στιγμές της. Στο σανίδι παρελαύνουν μυθικοί πρωταγωνιστές, αμίμητες ατάκες, σπουδαίες φωνές, αθάνατα τραγούδια και τα λαμπερά θέατρα της χρυσής εποχής της επιθεώρησης.\nΣτο Θέατρο Badminton…\nΗ παράσταση «Θα σε πάρω να φύγουμε» θα παρουσιάζεται από τις 20 Νοεμβρίου μέχρι την 1η Δεκεμβρίου. Εισιτήρια προπωλούνται στο τηλέφωνο 210 8840600, στο abcd.gr και viva.gr, καθώς και στα καταστήματα Public, Παπασωτηρίου και Seven Spots.\nΜπορείτε να διαβάσετε τις συνεντεύξεις του Αντώνη Λουδάρου (εδώ), Μιχάλη Μαρίνου (εδώ), Μέμου Μπεγνή (εδώ), της Δήμητρας Σιγάλα (εδώ), του Αδάμ Τσαρούχη (εδώ) και του Δημήτρη Γαλάνη (εδώ )\n15/11/2013 1 comment\nΠρωταγωνιστεί σε μία από τις πιο επιτυχημένες θεατρικές παραγωγές της σαιζόν, “Θα σε πάρω να φύγουμε” , στο Θέατρο Badminton…\nΟ τίτλος αυτής της συνέντευξης είναι χαρακτηριστικό της συνομιλίας μας… Ο Μιχάλης Μαρίνος συνεχώς γελούσε! Μου έδωσε την εντύπωση ενός ανθρώπου που αγαπάει τη ζωή, αναγνωρίζει ότι ήταν τυχερός στην καριέρα του, μιλάει με άνεση για τις ανατροπές που έχει κάνει και τις επαγγελματικές και προσωπικές επιλογές του….\nThe K-magazine: Θέλεις να μας πεις δύο λόγια για το ρόλο σου;\nΜιχάλης Μαρίνος: Στο «Θα σε πάρω να φύγουμε» κάνω τον αριστερό Αλέξανδρο, με τον οποίο είναι ερωτευμένη η κυρία Επιθεώρηση. Μέσα σε αυτήν την αναδρομή που κάνουμε από το ’30 μέχρι και τις παραμονές της Χούντας το ’67 βλέπουμε την ιστορία της Ελλάδας μέσα από νούμερα της επιθεώρησης. Και βασικά προσωποποιείται η κυρία Επιθεώρηση από τον Αντώνη Λουδάρο, η οποία μέσα από αυτή τη διπολική της σχέση με τα πράγματα δείχνει πώς η Ελλάδα ήταν πάντα, κατά κάποιον τρόπο, χωρισμένη στα δύο. Ανάμεσα στη Δεξιά και την Αριστερά, ανάμεσα στο Χατζιδάκι και το Θεοδωράκη, ανάμεσα στη Βουγιουκλάκη και την Καρέζη. Στην Ελλάδα υπάρχει πάντα η ανάγκη του διπολικού και μ’ έναν πολύ έξυπνο τρόπο ενσαρκώνεται και μέσα από τη σχέση της μ’ έναν δεξιό, τον οποίο παντρεύεται – συνήθως συμβαίνει στην Ελλάδα – και με τον κρυφό, παράνομο έρωτά της που είναι ο αριστερός και τον ενσαρκώνω εγώ.\nThe K-magazine: Είπες πως η κυρία Επιθεώρηση είναι ερωτευμένη μαζί του. Ο Αλέξανδρος δεν είναι ερωτευμένος με την κυρία Επιθεώρηση;\nΜιχάλης Μαρίνος: Με την κυρία Επιθεώρηση είναι ερωτευμένοι οι πάντες, γι’ αυτό και δεν το ανέφερα. Είναι ένα δεδομένο! (γέλια)\nThe K-magazine: Αλλά ουσιαστικά είναι το τρίτο πρόσωπο σε μία σχέση…\nΜιχάλης Μαρίνος: Επειδή οι ρόλοι που παίζουμε έχουν ένα συμβολικό χαρακτήρα δε στηρίζονται τόσο στους ψυχολογικούς όρους, οπότε δε μπορώ να σου απαντήσω για το τρίτο πρόσωπο.\nThe K-magazine: Γιατί ουσιαστικά είναι κι ο βασικός άντρας της ζωής της. Από την άποψη ότι είναι ο πατέρας του παιδιού.\nΜιχάλης Μαρίνος: Είναι ο πατέρας του παιδιού της, με την έννοια ότι η επιθεώρηση πάντα «έκλεινε το μάτι» στον κόσμο για τα κακώς κείμενα. Συνήθως την Ελλάδα τα κακώς κείμενα ήταν δεξιά, γιατί κυρίως η Δεξιά – κεντροδεξιά κυβέρνηση υπήρχε μέχρι την περίοδο που βλέπουμε. Ο εραστής συνήθως είναι αυτός που δεν τον βιώνεις, οπότε είναι εξιδανικευμένος μ’ έναν τρόπο.\nThe K-magazine: Στην πραγματική ζωή έχεις υπάρξει τρίτο πρόσωπο; Ηθελημένα, εννοώ.\nΜιχάλης Μαρίνος: Ηθελημένα όχι. Δεν είναι κάτι που το επιδιώκω ή που με εξιτάρει.\nThe K-magazine: Διεκδικείς την αποκλειστικότητα; Να το θέσω διαφορετικά. Βρισκόμενος σε μία παρέα, επιδιώκεις να είσαι η ψυχή της παρέας, σα χαρακτήρας;\nΜιχάλης Μαρίνος: Παλιότερα νομίζω πως το έκανα πιο επιθετικά. Μεγαλώνοντας δε μου είναι τόσο απαραίτητο, αλλά αν συμβεί είναι κάτι που το χαίρομαι. Αν δε νιώθω αυτή τη διάθεση, τότε μπορεί να είμαι απλά ήσυχος σε μία γωνιά μέχρι να έρθει η ώρα να ζωντανέψω. (γέλια)\nThe K-magazine: Πόσο απαιτητική ήταν η προετοιμασία γι’ αυτόν το ρόλο;\nΜιχάλης Μαρίνος: Το έκανα με πολύ κέφι, οπότε δεν κουράστηκα. Μου ήρθε πολύ φυσικά, αλλά είχαμε και το Φωκά τον Ευαγγελινό, ο οποίος ούτως ή άλλως έχει έναν τρόπο να σου το εκμαιεύει με τρόπο σχετικά ξεκούραστο. Αν εξαιρέσουμε τις πολλές ώρες χορού που ταλαιπώρησαν λίγο τα κορμιά μας , νομίζω πως τα υπόλοιπα έγιναν με μία φυσική ροή και μία χαρά, οπότε δε μας φάνηκε δύσκολο, εμένα τουλάχιστον.\nThe K-magazine: Με την πορεία που έχεις μετά το «Παρά Πέντε» με το οποίο έγινε και το μεγάλο «μπαμ» και νομίζω πως όπου βγαίνεις σε αναγνωρίζουν, ακόμη κι αυτοί που δεν ήταν «fans» του «Παρά Πέντε». Φαντάζομαι ότι έχει αλλάξει η ζωή από τότε.\nΜιχάλης Μαρίνος: Επαγγελματικά σίγουρα, γιατί νομίζω στη δουλειά μας γίνεται το εξής παράδοξο: μπορεί να είσαι πάρα πολλά χρόνια και να κάνεις αυτή τη δουλειά, να έχεις κάνει θέατρο, να έχεις κάνει άλλα πράγματα και να έρθει μία ιδιαίτερη στιγμή μία επιτυχία και να εστιάσουν ξαφνικά πάνω σου οι άνθρωποι στο χώρο – και το κοινό, βεβαίως – και να πουν «α, για δες! Αυτός είναι καλός». Και ξαφνικά αυτό κάνει τα τηλέφωνά σου να χτυπάνε πιο συχνά για δουλειές, πιο καλούς, ωραίους ρόλους, πιο προσεγμένες δουλειές ίσως. Κι εκεί είναι στη δική σου ευχέρεια και στο δικό σου κριτήριο να το προστατεύσεις μ’ έναν τρόπο που να είναι προς το όφελός σου επαγγελματικά, ώστε να μη «χαθείς» μέσα στις πολλές επιλογές.\nThe K-magazine: Θεωρείς, όμως, πως πριν γίνεις γνωστός, είχες βάλει σωστές βάσεις ώστε να μπορέσεις να προσέξεις τι επιλογές να κάνεις μετά που ήρθε αυτή η αναγνωρισιμότητα;\nΜιχάλης Μαρίνος: Νομίζω πως γενικά ήμουν τυχερός στα θέματα των επαγγελματικών, με την έννοια ότι ξεκίνησα να δουλεύω αμέσως μετά τη σχολή, έκανα πράγματα που αγαπούσα και με ανθρώπους που εκτιμούσα, όπως με το Λευτέρη Βογιατζή στους «Πέρσες», στο Εθνικό Θέατρο, με τον κύριο Τσιάνο επίσης στο Εθνικό Θέατρο. Έχω κάνει μία παράσταση ξεκινώντας στο Θέατρο Βέμπο, το «Grease» που ήταν ένα μιούζικαλ που αγαπούσα και λάτρευα πιο μικρός. Γενικότερα έχω κάνει δουλειές που μου άρεσαν πολύ.\nThe K-magazine: Είχες τη δυνατότητα επιλογής. Υπάρχουν περιπτώσεις που έχουν κάνει επιλογές για λόγους επιβίωσης. Εσύ πιστεύεις πως έκανες σωστές επιλογές επειδή …\nΜιχάλης Μαρίνος: Γενικά δεν είμαι αγχώδης σα χαρακτήρας. Νομίζω ότι το γεγονός ότι δεν ήμουν πολύ αγχώδης για το τι είναι αυτό που πρέπει να κάνω έφερε τα πράγματα σε μένα λίγο πιο εύκολα. Έχω κάνει ενδεχομένως και κάποια πράγματα για την επιβίωση, αλλά δεν ήταν τόσο ακραία. Γενικά νιώθω πολύ τυχερός για τα πράγματα που μου έτυχαν.\nThe K-magazine: Νιώθεις, επομένως πως οι επιλογές σου σ’ έχουν προστατεύσει.\nΜιχάλης Μαρίνος: Ναι. Επίσης θεωρώ ότι ο καθένας μας εκπέμπει κάτι. Κι αν αλόγως αν αυτό που εκπέμπει είναι καθαρό, προσελκύει και τους αντίστοιχους ανθρώπους. Αν δεν είσαι πολύ καθαρός στο τι θες να κάνεις, τότε είναι πολύ μπερδεμένες οι προτάσεις που θα σου έρθουν, γιατί θα φαίνεται πως είσαι ανοιχτός σε πολλές κατευθύνσεις. Κι ο χώρος μας έχει πολλές κατευθύνσεις.\nThe K-magazine: Αυτό ισχύει και στην προσωπική ζωή, έτσι δεν είναι; Ότι ελκύεις αυτό που εκπέμπεις.\nΜιχάλης Μαρίνος: Εκεί είναι μπερδεμένα τα πράγματα γιατί κανένας δεν ξέρει ακριβώς τι θέλει. Κι από ένα σημείο κι ύστερα αυτό μπορεί να αλλάξει, οπότε νομίζω πως ζούμε σ’ ένα περιβάλλον που ούτως ή άλλως αλλάζει. Εμείς αλλάζουμε, οι επιλογές μας αλλάζουν, οι προτιμήσεις μας αλλάζουν κι αυτό που είχες πει πριν από πέντε χρόνια να μην ισχύει σήμερα ή να μην ισχύει αυτό που λες σήμερα μετά από τρία χρόνια.\nThe K-magazine: Εσύ έχεις κάνει ανατροπή στη ζωή σου; Πέρα από το να αλλάξεις κατεύθυνση με τις σπουδές. Έκανες κάποιες σπουδές στα Οικονομικά, αν δεν κάνω λάθος.\nΜιχάλης Μαρίνος: Έχω αλλάξει ρότα κάποιες φορές στη ζωή μου, ναι. Αυτό είναι πολύ σημαντικό και ξεκάθαρο. Αλλά δεν το νιώθω σαν ανατροπή, γιατί δεν έγινε βίαια. Έγινε πολύ ομαλά, πολύ συνειδητά, οπότε δε θα το έλεγα «ανατροπή». Αλλά ναι, έχω κάνει αλλαγές. Ας πούμε όταν αποφάσισα μετά από τέσσερα χρόνια σπουδών στο Οικονομικό Πανεπιστήμιο, αφού είχα πάρει το πτυχίο μου, αχού είχα πάει έξω να πω… «χαίρετε». Να πω ότι θα πάω στη δραματική σχολή και θα γίνω ηθοποιός.\nThe K-magazine: Ήταν σοκ για το οικογενειακό σου περιβάλλον;\nΜιχάλης Μαρίνος: Ήμουν τυχερός και σε αυτήν την περίπτωση, γιατί το δέχτηκαν με πολλή κατανόηση κι είχα και τη συμπαράστασή τους.\nThe K-magazine: Υπάρχει κάποιος άλλος ηθοποιός που θαυμάζεις ή κάποιος ρόλος που θα ήθελες να παίξεις;\nΜιχάλης Μαρίνος: Για μένα δεν έχει καθόλου να κάνει με ρόλους ή με έργα. Για μένα έχει να κάνει με το «με ποιους» και κάτω από ποιες συνθήκες. Δεν έχει σημασία να παίξεις τον Άμλετ με ανθρώπους που ενδεχομένως δεν εκτιμάς πολύ ή πιστεύεις ότι δε σου ταιριάζουν. Δε θα κρίνω αν είναι καλοί ή κακοί, αλλά μπορεί να μη συγχρωτίζεσαι μαζί τους. Έχει σημασία να κάνεις κάτι που μπορεί να είναι και μικρότερο, αλλά να το κάνεις με ανθρώπους με τους οποίους νιώθεις ότι έχεις κοινά κι ότι μπορείς να συμπορευτείς. Η δουλειά μας έχει πολύ να κάνει με τη συμπόρευση. Είναι μία ομαδική δουλειά και μόνο όταν νιώθεις καλά μέσα στην ομάδα μπορείς να κάνεις ωραία πράγματα.\nThe K-magazine: Είσαι ένας άνθρωπος που έχει ταξιδέψει πάρα πολύ στο εξωτερικό. Υπάρχει κάποιο ταξίδι το οποίο ήταν το πιο συγκλονιστικό, που να σε έχει «σημαδέψει»;\nΜιχάλης Μαρίνος: Για μένα στο κάθε ταξίδι – κι αυτός είναι ο λόγος που αγαπώ τα ταξίδια – όταν ανακαλύπτω ένα καινούριο μέρος, καινούριους ανθρώπους, βλέπω καινούριες κουλτούρες, ήθη κι έθιμα, τρόπους ζωής νιώθω σαν το μικρό παιδάκι που γουρλώνει τα μάτια! Βλέπεις πρωτόγνωρα πράγματα, διαφορετικές εικόνες, κάτι άλλο από αυτό που έχεις στο μυαλό σου. Πρέπει να σου πω, βέβαια, ότι πολύ πιο έντονα – έχει να κάνει με τον τρόπο ζωής μας και με τα ερεθίσματά μας που είναι πιο «δυτικά» – το ένιωσα σε ταξίδι στην Ασία που είναι ένας πολύ διαφορετικός κόσμος από το δικό μας.\nThe K-magazine: Υπάρχει κάποια παράσταση που έχεις δει έξω στην οποία θα ήθελες να συμμετέχεις;\nΜιχάλης Μαρίνος: Η πρώτη παράσταση που είχα δει έξω σε ηλικία δεκαπέντε χρονών ήταν το «Grease», όπου ξετρελάθηκα και νομίζω εκεί ήταν που με «τσίμπησε» λίγο το «μικρόβιο» κι είπα «αχ, αυτό θέλω να το κάνω». Κι ήμουν πολύ τυχερός, γιατί η πρώτη παράσταση που έπαιξα μόλις τελείωσα τη σχολή ήταν το «Grease» στο Θέατρο Βέμπο. Νομίζω πως ήταν καρμικό!\nThe K-magazine: Ποιο είναι το τραγούδι το οποίο χαρακτηρίζει τη ζωή σου; Ή αυτήν την περίοδο τη ζωή σου. Για να σε διευκολύνω, σου αρέσει η μουσική;\nΜιχάλης Μαρίνος: Δεν είμαι καλός σε αυτά… Μου αρέσει πολύ. Και μου αρέσουν πολλά διαφορετικά πράγματα. Πιστεύω πως υπάρχουν ωραία κομμάτια κι ωραία τραγούδια σε όλα τα είδη. Μ’ αρέσουν και τα ξένα και τα ελληνικά. Μου αρέσει πολύ τελευταία και μου έχει κολλήσει το «Θα υπάρχω, θες δε θες» του Γιώργου του Κατσαρού που το τραγούδησε μοναδικά μία φίλη μου πρόσφατα. Μου αρέσει πάρα πολύ η γαλλική μουσική, η γαλλική pop, όπως Edith Piaf, όπως Lara Fabian…\nΜιχάλης Μαρίνος, Αντώνης Λουδάρος, Μέμος Μπεγνής, Γιώργος Καπουτζίδης\nThe K-magazine: Θα μπορούσες να μείνεις στη Γαλλία; Ή θα μπορούσες να μείνεις σε κάποιο άλλο μέρος;\nΜιχάλης Μαρίνος: Θεωρώ τον εαυτό μου πολίτη του κόσμου. Εξάλλου έχω ζήσει κι ένα χρόνο στο Βέλγιο για τις σπουδές μου, στην Αμβέρσα, μ’ ένα πρόγραμμα του Πανεπιστημίου. Ήταν από τις πιο ωραίες περιόδους της ζωής μου, ήμουν ενθουσιασμένος και θα ήθελα να την ξαναζήσω. Νομίζω ότι θα μπορούσα να ζήσω παντού εκτός Ελλάδας. Παρ’ όλα αυτά, η Αθήνα είναι μία πόλη που ένιωσα ότι αμέσως με καλοδέχτηκε. Κι ακόμα και σήμερα που τα πράγματα έχουν δυσκολέψει, είναι μία πόλη που μου φέρεται με γενναιοδωρία. Γι’ αυτό την αγαπώ πολύ την Αθήνα.\nThe K-magazine: Ποιο είναι το αγαπημένο σου μέρος στην Αθήνα;\nΜιχάλης Μαρίνος: Νομίζω πως είναι κάτω από το Βράχο της Ακρόπολης. Είναι ένα πολύ αγαπημένο μου σημείο. Αυτά τα σοκάκια ανεβαίνοντας προς τα πάνω στο Βράχο, προς την Ακρόπολη όταν είχα πρωτοέρθει ήταν η σταθερή μου βόλτα μια φορά την εβδομάδα σίγουρα. Νομίζω πως ανέβηκα σ’ ένα χρόνο περισσότερο απ’ όσο έχουν ανέβει πολλοί Αθηναίοι! Δε μπορούσα να το χορτάσω αυτό.\nΑπομαγνητοφώνηση: Αντιγόνη Αδαμοπούλου\nΗ παράσταση “Θα σε πάρω να φύγουμε” στο Θέατρο Badminton έχει πάρει παράταση μέχρι τις 21/4\n12/04/2013 3 comments\nΤηλεμαραθώνιος της UNICEF για τον εμβολιασμό των παιδιών\nΤηλεμαραθώνιο Αγάπης διοργανώνει η Ελληνική Εθνική Επιτροπή της UNICEF, τη Δευτέρα 10 Δεκεμβρίου, σε συνεργασία με την ΕΡΤ, με στόχο τη συγκέντρωση χρημάτων για την εκπόνηση προγραμμάτων εμβολιασμού παιδιών στην Ελλάδα και τον κόσμο.\nΗ εκπομπή θα ξεκινήσει από τις 17:00 το απόγευμα και θα διαρκέσει έως και τις πρώτες πρωινές ώρες στα Στούντιο, της ΕΤ-1 και την παρουσίαση θα κάνουν ο Παναγιώτης Μπουγιούρης, η Μάριον Μιχελιδάκη, ο Χρήστος Φερεντίνος, η Μαριλένα Κατσίμη, η Κάρμεν Ρουγγέρη, ο Γιώργος Κουβαράς, η Λίνα Κλείτου, ο Χρήστος Χατζηπαναγιώτης, η Κατερίνα Καραβάτου, ο Ηλίας Μαμαλάκης, ο Κώστας Αρβανίτης, η Χαρά Κεφαλά, ο Κώστας Φραγκολιάς, η Δώρα Αναγνωστοπούλου, ο Μιχάλης Μαρίνος, η Λιλιάνα Αβρουσίν.\nΣυνδέσεις θα γίνουν επίσης με τον Δήμο Αγίας Βαρβάρας όπου θα πραγματοποιείται εμβολιασμός παιδιών και με το Golden Hall όπου γνωστοί καλλιτέχνες από το χώρο της μουσικής θα προσφέρουν αυτόγραφα έναντι ενός ευρώ για τον κουμπαρά της UNICEF.\nΠολλοί επώνυμοι από το χώρο του θεάτρου, της μουσικής, της δημοσιογραφίας, του πνεύματος και της τέχνης αλλά και οι Ολυμπιονίκες της Παραολυμπιάδας 2012 θα στηρίξουν με την παρουσία τους την εκμπομπή, όπως και δεκάδες σχολεία της Αθήνας και της Επαρχίας.\nΣτο μουσικό μέρος του τηλεμαραθωνίου θα είναι: o Nίκος Τουλιάτος με τα κρουστά, η Ρίτα Αντωνοπούλου, η Δέσποινα Ολυμπίου, ο Γιάννης Μηλιώκας, η Μαριέττα Φαφούτη, ο Κώστας Λειβαδάς, ο Μάνος Πυροβολάκης, ο Δημήτρης Κότσικας, η Ζωή Τηγανούρια, οι Ονιράμα, η Μελίνα Ασλανίδου, ο Μιχάλης Μαρίνος και η Χαρά Κεφαλά, ο Γιώργος Μεράντζας , ο Γεράσιμος Ανδρεάτος και η Σοφία Παπάζογλου.\nΚατά τη διάρκεια του τηλεμαραθωνίου θα γίνει δημοπρασία για μία μεταξοτυπία του Μυταρά και για μία μπλούζα της Μπαρτσελόνα με τις υπογραφές των παικτών της.\nΤηλέφωνο δωρεών: 21 21 21 1000 (Ισχύει μόνο την ημέρα του Τηλεμαραθώνιου)\nαυτόματη χρέωση 1,23 ευρώ (με το ΦΠΑ)\nΔωρεές γίνονται επίσης στους παρακάτω αριθμούς λογαριασμών στις Τράπεζες:\nCITIBANK: 55 02 346484 EUROBANK ERGAS IAS: 0026-0102-14-0100540998\nΕπίσης σε όλα τα μηχανήματα αυτόματων συναλλαγών (ΑΤΜ) της Εθνικής Τράπεζας\nΜέσω Internet στο www.unicef.gr\nΓια κατοίκους Εξωτερικού: ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ – NATIONAL BANK OF GREECE\n08/12/2012 0 comment


Πώς να κάνεις ξεκαθάρισμα στα αξεσουάρ σου και να υιοθετήσεις ένα μοναδικό στυλ; | Fashionway.gr - News/Gossip/Fashion trends\nΠώς να κάνεις ξεκαθάρισμα στα αξεσουάρ σου και να υιοθετήσεις ένα μοναδικό στυλ;\nΛατρεύω το στυλ της συγκεκριμένης blogger και το λατρεύω γιατί είναι πολύ σέξι, πολύ ‘ΣΗΜΕΡΑ’, και πολύ ιδιαίτερο! Αυτή τη φορά συνδύασε ένα τζιν σκισμένο σορτς (μπορείς εύκολα να φτιάξεις ένα μόνη σου κόβωντας κάποιο παλλιό τζιν), με απλό φανελάκι, μαύρο παλτό, ζώνη σε vintage style, και μποτάκια-τα γνωστά ankle boots. Ολοκλήρωσε την εμφάνισή της με extra extra large τσάντα και στρογγυλά γυαλιά ηλίου.\nΕίμαι σίγουρη πως όλες σας έχετε ένα κοντό σορτς και σίγουρα όλες έχετε ένα σωρό φανελάκια. Επίσης τα ankle boots είναι πολύ πολύ στη μόδα και γι’αυτό σε περίπτωση που δεν έχετε καλό θα ήταν να αγοράσετε ένα ζευγάρι (ακόμα και τώρα, το καλοκαίρι θα φορεθούν πολύ). Με τα τρία αυτά κομμάτια (τζιν σορτς, φανελάκια, ankle boots) μπορείς να βγάλεις χαλαρά με άψογο στυλ όλο το καλοκαίρι, αρκεί να δώσεις βάση σε έναν πολύ σημαντικό παράγοντα. Το να φορέσεις απλά τζιν σορτς, φανελάκι και μποτάκια δε λέει τίποτα αν δεν το εμπλουτίσεις με τα κατάλληλα αξεσουάρ.\nΠοια είναι τα κατάλληλα αξεσουάρ;\nΓια να είσαι καλυμμένη πλήρως θα ήταν καλό να ψάξεις όλες τις ζώνες που έχεις (κοίτα και στις ζώνες του μπαμπά σου ή της μαμάς σου καθώς εκεί μπορεί να βρεις κάποιον vintage θησαυρό) και να επιλέξεις 2 που να της υιοθετήσεις στο στυλ σου. Επίσης ψάξε και βρες στα αξεσουάρ σου κολιέ, βραχιόλια και δαχτυλίδια που πιστεύεις πως ταιριάζουν με το στυλ που θες να υιοθετήσεις και τα άλλα κρύψτα κάπου για να μην τα βλέπεις και σε μπερδέυουν. Έχεις λοιπόν μέχρι στιγμής επιλέξει 2 ζώνες, 2-3 κολιέ, 2-3 βραχιολάκια και μερικά δαχτυλίδια. Κάνε το ίδιο και με τα σκουλαρίκια σου και φρόντισε να είσαι σκληρή επιλέγοντας μόνο όσο ανταποκρίνονται στο στυλ σου. Τα άλλα πίσω στην κρυψώνα!!\nΣτη συνέχεια βάλε τα αξεσουάρ σου σε ένα εμφανές σημείο, πρόσθεσε φουλάρια, στέκες και κορδέλες με την ίδια λογική και πλέον με αυτά θα παίξεις από εδώ και πέρα. Όποτε σου δίνεται η ευκαιρία μπορείς να αγοράζεις κάποιο κομμάτι πάνω στο στυλ που έχεις ήδη ξεχωρίσει και θες να υιοθετήσεις. Μόλις τελειώσεις με αυτά κάνε ένα ξεκαθάρισμα και στις τσάντες. Κοίτα καλά τις τσάντες σου και δες ποιες από αυτές μπορούν να φορεθούν χιαστή αν τους προσθέσεις ένα λουρί ή αλυσίδα. Σίγουρα έχεις κάποια τσάντα που έχει κάποιο λουρί που μπαινοβγαίνει. Πάρε το λουρί και μετέτρεψε τις τσάντες ώμου σου (που είναι ελαφρώς ξεπερασμένες) σε τσάντες που φοριούνται χιαστή και είναι σαφώς πιο τρέντι!\nPhoto Credit: Loveyouduh\nfashion 2014 fashion bloggers fashion bloggers style Fashionistas fashionistas style moda moda simera moda style Street Fashion styling tips μόδα 2014 μόδα και στυλ Μόδα Σήμερα πως να έχω στυλ στυλιστικές συμβουλές τι να βάλω σήμερα τι να φορέσω\nΠώς να φορέσετε τα λευκά Adidas σας με μαύρο φόρεμα


Μεξικό: Ο μακροχρόνιος αγώνας ενάντια στη φτώχεια · Global Voices στα Ελληνικά\nΜεταφράστηκε 14/12/2014 17:40 GMT\nΔιαβάστε το άρθρο στα English, Malagasy, čeština , русский, polski, 日本語, Español\nΦωτογραφία: Monica Godefroy, TECHO. Χρησιμοποιείται κατόπιν αδείας.\nΤο Μεξικό αποτελεί πατρίδα για περισσότερους από 119,5 εκατομμύρια ανθρώπους, σύμφωνα με στοιχεία [es] που δημοσίευσε το Εθνικό Ινστιτούτο Στατιστικών και Γεωγραφίας. Σύμφωνα με τα στατιστικά [es] της ίδιας της μεξικανικής Κυβέρνησης, περίπου ο μισός πληθυσμός ζούσε υπό καθεστώς φτώχειας το 2012, ενώ το 13% της χώρας επίσης βρισκόταν σε καθεστώς απόλυτης φτώχειας.\nΑυτά τα ποσοστά δεν είναι καθόλου ελκυστικά για ένα έθνος που στοχεύει να επεκτείνει το ελεύθερο εμπόριο [en] με χώρες όπως οι γειτονικές ΗΠΑ και ο Καναδάς. Η φτώχεια επίσης περιπλέκει τις ελπίδες του Μεξικού να γίνει τοπικός ηγέτης σε θέματα ανάπτυξης στη Λατινική Αμερική. Η τωρινή φτώχεια της χώρας, φυσικά, δηλώνει ότι οι άνθρωποι στερούνται πολλών πραγμάτων, κάτι το οποίο εντείνει από μόνο του τη σημασία του έργου διεθνών οργανώσεων όπως η TECHO (που σημαίνει “στέγη” στα ισπανικά). Η TECHO είναι μια ομάδα κατά της φτώχειας, η οποία προωθεί την ανάπτυξη της κοινωνίας στη Λατινική Αμερική και την Καραϊβική, χτίζοντας σπίτια και προσφέροντας δωρεάν επαγγελματική εκπαίδευση.\nΑκόμα και στην πρωτεύουσα της χώρας, η φτώχεια στο Μεξικό είναι σοβαρό φαινόμενο. Νωρίτερα μες στο Σεπτέμβρη, μια από τα μέλη της TECHO ονόματι Luz, περιέγραψε τι έζησε ως αυτόπτης μάρτυρας [es], εργαζόμενη στην περιοχή Xochimilco, όπου υπάρχει στέρηση πολλών βασικών αναγκών:\nΟι “Las Cruces” [Σταυροί] είναι μια ιδιαίτερη περίπτωση, αλλά όχι μεμονωμένη. Πρόκειται για μια παλιά κοινότητα που δημιουργήθηκε πριν από 80 χρόνια στο Xochimilco και σήμερα έχει περίπου 500 οικογένειες. Το ότι υφίστατο όλο αυτό το διάστημα δε σημαίνει ότι είναι στερεοποιημένη ή ότι έχτισε καλές υποδομές. Από τότε που οι κάτοικοι έφτασαν στην περιοχή, ξεκίνησαν να οργανώνονται για να φέρουν βασικές υπηρεσίες στην κοινότητα και σήμερα τουλάχιστον το 15% ακόμα σκάβουν για να βρουν νερό να πιουν. Δεν υπάρχει ηλεκτρικό ρεύμα και μόνο το 70% έχει αποχετευτικό σύστημα.\nΠολλές γειτονιές ή colonias [κοινότητες] στην Πόλη του Μεξικού είναι το ίδιο παλιές και έχουν όλες αυτές τις παροχές.\nΗ Luz επίσης μοιράζεται [es] ορισμένα ανησυχητικά νούμερα:\nτο 28% των κατοίκων του Xochimilco ζουν στην απόλυτη φτώχεια. Είναι το 1/3 του πληθυσμού και μου φαίνεται ιδιαίτερα σοβαρό. Μπορεί να μην ακούγεται τόσο ανησυχητικό, αν και δεν μπορώ να καταλάβω πώς μπορεί να μην είναι. Για να έχετε μια καλύτερη εικόνα, θυμηθείτε πως 16 εκατομμύρια άτομα στο Μεξικό ζουν σε κατοικίες υποδεέστερες του κανονικού. Ο αριθμός αυτός ισοδυναμεί με τον πληθυσμό της Ολλανδίας, της Χιλής ή του Ισημερινού. Είναι ο πληθυσμός μιας ολόκληρης χώρας! Εκτός αυτού, οι 7 στους 10 φτωχούς ζουν στις πόλεις.\nΗ TECHO επικεντρώνεται στους πιο επισφαλείς συνοικισμούς, οργανώνοντας τους ντόπιους σε προγράμματα “κοινής δράσης”, ενώ λαμβάνουν τη βοήθεια της TECHO για τη δημιουργία λύσεων για την αντιμετώπιση της φτώχειας.\nΚάποια παραδείγματα λύσεων; Στο Μεξικό, η TECHO βοήθησε [es] οικογένειες και εθελοντές να χτίσουν περισσότερες από 3.000 λυόμενες κατοικίες. Η οργάνωση έχει επίσης εκπαιδεύσει ντόπιους σε διάφορες τέχνες και έχτισε σχολεία για παιδιά σε συγκεκριμένους οικισμούς [es], όπου οικογένειες αντιμετωπίζουν ιδιαίτερα επικίνδυνες συνθήκες και απουσιάζει τουλάχιστον μια βασική άνεση.\nΤο 2012, χάρη στις ενέργειες αυτές, η Πρώτη Κυρία του Μεξικού, Margarita Zavala, αναγνώρισε την TECHO με εύφημο μνεία [es] στην εκδήλωση για το ετήσιο Εθνικό Βραβείο για Εθελοντική Δράση και Αλληλεγγύη. Και αυτό δεν είναι το μόνο βραβείο που έχει λάβει η TECHO.\nΌπως έχει αναφέρει και το Global Voices στο παρελθόν, το Μεξικό είναι μια χώρα που δεν αντιμετωπίζει μόνο τη φτώχεια, αλλά και κοινωνικές διακρίσεις. Πράγματι, το ολοφάνερο “glamour και η υπερβολή” δεν είναι ασυνήθιστα ανάμεσα στους πλουσιότερους πολίτες του Μεξικού.\nΜε τόσες πολλές προκλήσεις,το έργο της TECHO είναι μια σπάνια πηγή καλών ειδήσεων για τον αγώνα του Μεξικού για την εξάλειψη της φτώχειας.


Γ. Θωμάς: Η πτώση των τιμών του πετρελαίου δεν θα είναι μόνιμη | Capital\nΓΕΝΙΚΟΣ ΔΕΙΚΤΗΣ: 11:17 890,36 -1,73 -15,71 Τζίρος: 15,59 εκ€\nΠέμπτη, 23-Απρ-2020 01:14\nΟι επιπτώσεις του πετρελαϊκού κραχ στην ελληνική αγορά θα εξαρτηθούν από τη διάρκεια της κρίσης, ενώ η μείωση των τιμών του πετρελαίου θα είναι μάλλον βραχυχρόνια, εκτιμά ο υφυπουργός Ενέργειας Γεράσιμος Θωμάς σε συνέντευξη που παραχώρησε στο Capital.gr. Ο κ. Θωμάς, εκ των τεχνοκρατών υφυπουργών της κυβέρνησης, τονίζει ότι προχωρά κανονικά το πρόγραμμα αποκρατικοποιήσεων και αποκαλύπτει ότι στο περιβαλλοντικό νομοσχέδιο που κατατίθεται στη βουλή θα υπάρχει ειδική ρύθμιση για τη ΔΕΠΑ Διεθνών Έργων η οποία θα ενσωματωθεί στην ΕΔΕΥ. Επίσης αποκαλύπτει ότι στο ίδιο νομοσχέδιο θα υπάρχει ειδική ρύθμιση για μείωση των τελών διακράτησης αδειών ΑΠΕ που πληρώνουν οι επενδυτές κατά 66% για την περίοδο 2016 - 2018. Ο ίδιος χαρακτηρίζει την πράσινη μετάβαση ως μονόδρομο για την έξοδο της χώρας από την κρίση και υπογραμμίζει τον σημαντικό ρόλο που μπορεί να διαδραματίσει ο ενεργειακός τομέας για την επανεκκίνηση της οικονομίας.\n- Να ξεκινήσουμε με την πετρελαϊκή κρίση. Πώς επηρεάζεται η ελληνική ενεργειακή αγορά από τις εξελίξεις στην αγορά πετρελαίου και την πτώση των τιμών;\nΗ μείωση της τιμής του πετρελαίου είναι καταρχάς μάλλον βραχυχρόνια. Ή για να το πούμε αλλιώς οι προθεσμιακές τιμές δείχνουν ότι η πτώση δεν θα είναι μόνιμη. Η μείωση τιμών έχει γενικά θετικές επιπτώσεις στην ελληνική οικονομία γιατί μειώνει το κόστος εισαγωγών και τηρούμενων των αναλογίων έχει κάποια θετική επίπτωση στην αγοραστική δύναμη των Ελλήνων καταναλωτών σε αυτή τη δύσκολη συγκυρία. Οι όποιες επιπτώσεις θα εξαρτηθούν από τη διάρκεια της κρίσης και των αντίστοιχων επιπτώσεων στη ζήτηση παγκοσμίως.\nΒέβαια η πτώση των τιμών έχει κάποιες άμεσες επιπτώσεις στον κλάδο πετρελαιοειδων.\nΟι πρατηριούχοι πλήττονται λογω COVID-19 και της απαγόρευσης της κίνησης αλλά η πολιτεία πήρε μέτρα με την Πράξη Νομοθετικού Περιεχομένου και για αυτόν τον κλαδο.\nΓια τις πετρελαϊκές εταιρείες υπάρχει μια αρνητική λογιστική αποτίμηση στα αποθέματα η οποία θα αποκατασταθεί όταν ανέβουν οι τιμές. Η δυνατότητα αποθήκευσης είναι σημαντική για τα ΕΛΠΕ και δίνει δυνατότητα απορρόφησης των βραχυχρόνιων διακυμάνσεων.\n- Το πρόγραμμα των ενεργειακών αποκρατικοποιήσεων αποτελεί τη ραχοκοκαλιά του προγράμματος του ΤΑΙΠΕΔ. Θα τηρηθούν τα χρονοδιαγράμματα; Μπορείτε να μας δώσετε ένα update για τη διπλή αποκρατικοποίηση της ΔΕΠΑ;\nΚαμιά προετοιμασία δεν έμεινε πίσω. Η ΔΕΠΑ Υποδομών προχωρά όπως και η ΔΕΠΑ Διεθνών Έργων, η οποία θα περάσει στην Ελληνική Διαχειριστική Εταιρεία Υδρογονανθράκων (ΕΔΕΥ) με το "περιβαλλοντικό" νομοσχέδιο που κατατίθεται αυτές τις μέρες. Οι αποτιμήσεις των εταιρειών που διαχειρίζονται δίκτυα και απολαμβάνουν ρυθμιζόμενες αποδόσεις, δεν επηρεάζονται ιδιαίτερα από τον COVID-19 ή από την πορεία του χρηματιστηρίου. Υπάρχει ισχυρό επενδυτικό ενδιαφέρον για τις υποδομές της ενέργειας και σκεφτόμαστε να το αξιοποιήσουμε με τον αποδοτικότερο τρόπο για τη χώρα. Σημειώνω ότι οι ξένοι επενδυτές εκτός από κεφάλαια φέρνουν και τεχνογνωσία. Ο ιδιωτικός τομέας έχει με τις κατάλληλες συνθήκες τη δυνατότητα να προχωρήσει γρηγορότερα σε επενδύσεις ξεφεύγοντας από αγκυλώσεις που δυστυχώς ακόμη υπάρχουν στις δημόσιες επιχειρήσεις. Και έχει τη δυνατότητα να συμμαχήσει με ενεργειακές εταιρείες σε άλλες χώρες της ΕΕ ώστε να θωρακίσουμε ακόμη περισσότερο την ενεργειακή μας ασφάλεια και την ανταγωνιστικότητα της οικονομίας μας. Είδαμε στην κρίση ότι ούτε ο ΑΔΜΗΕ αλλά ούτε και ο ΔΕΣΦΑ, που έχουν αποκρατικοποιηθεί, δεν εμφάνισαν αδυναμίες. Το αντίθετο μάλιστα. Και οι δυο εταιρείες προχωρούν δυναμικά τα εκσυγχρονιστικά επενδυτικά προγράμματά τους.\n- Στο άλλο μεγάλο θέμα, την κρίση που έχει προκαλέσει η πανδημία του κορονοϊού. Ποιες εκτιμάτε ότι θα είναι οι επιπτώσεις της στην ενεργειακή αγορά και ποια είναι τα μεγαλύτερα προβλήματα που αντιμετωπίζετε ως πολιτική ηγεσία;\nΑπό την αρχή της κρίσης, δράσαμε γρήγορα και με γνώμονα αφενός τη διασφάλιση της υγείας των εργαζομένων στην ενέργεια, αφετέρου την εξασφάλιση της ενεργειακής ασφάλειας της χώρας. Ζητήσαμε και πετύχαμε να υπάρξει συντονισμός και διαφάνεια στα Σχέδια Επιχειρησιακής Συνέχειας των εταιρειών που διαχειρίζονται κρίσιμες ενεργειακές υποδομές και παράλληλα παρακολουθήσαμε -και συνεχίζουμε να παρακολουθούμε στενά- την εφαρμογή τους. Ευτυχώς δεν είχαμε θύματα και τα κρούσματα του κορονοϊού στον ενεργειακό κλάδο τομέα ήταν ελάχιστα. Με την ευκαιρία αυτή θέλω να ευχαριστήσω όλες τις διοικήσεις των ενεργειακών εταιρειών για την ετοιμότητά τους και το πνεύμα συνεργασίας που επέδειξαν.\nΝα σημειώσω ότι σε περιπτώσεις που μας ζητήθηκε, εξασφαλίσαμε τις αναγκαίες εξαιρέσεις και άδειες, όπως για παράδειγμα όταν ήρθαν από την Αγγλία εμπειρογνώμονες του αγωγού TAP για να πραγματοποιήσουν δοκιμές στον αγωγό ανήμερα το Πάσχα. Παράλληλα διασφαλίσαμε την ομαλή προμήθεια πρώτων υλών και ανταλλακτικών για τον κλάδο. Επίσης πρέπει να επισημάνω την άριστη συνεργασία που είχαμε με την πολιτική προστασία, το λιμενικό, το υπουργείο Εξωτερικών και τους υπόλοιπους συναρμόδιους φορείς.\nΣτο ΥΠΕΝ πραγματοποιούμε ανά τακτά χρονικά διαστήματα συσκέψεις με όλους τους φορείς του κλάδου ενέργειας, προκειμένου να αφουγκραστούμε τα προβλήματά της αγοράς και να δράσουμε προληπτικά.\n- Ποιες είναι οι βασικές προκλήσεις για το επόμενο διάστημα;\nΤα μέτρα περιορισμού της κυκλοφορίας προκάλεσαν εύλογες ανησυχίες σε σχέση με την εισπραξιμότητα των λογαριασμών καθώς μέχρι τον Φεβρουάριο το 54% των καταναλωτών πλήρωνε τους λογαριασμούς του είτε με μετρητά είτε με φυσική παρουσία και μόλις το 46% ηλεκτρονικά.\nΕπιπλέον μια από τις μεγαλύτερες προκλήσεις για την κυβέρνηση ήταν να εξασφαλίσει τα αναγκαία επιδόματα στις περισσότερο πληττόμενες κατηγορίες πολιτών και επαγγελματιών, ώστε να μπορέσουν να αντεπεξέλθουν στις υποχρεώσεις τους. Σημειώνω ότι στον ενεργειακό τομέα δεν δόθηκε αναστολή της καταβολής ΦΠΑ, δηλαδή συνεχίζει να προσφέρει έσοδα στο κράτος ακόμη και σε αυτήν τη δύσκολη συγκυρία.\nΣε αυτό το πλαίσιο, πήραμε μέτρα για να ενισχύσουμε τις ηλεκτρονικές πληρωμές και γενικά την ψηφιοποίηση των συναλλαγών. Πλέον είναι απολύτως εφικτό να συναφθεί συμβόλαιο με πάροχο ηλεκτρικής ενέργειας χωρίς καθόλου φυσική παρουσία, ακόμη και τηλεφωνικά. Και είναι σημαντικό ότι μέχρι στιγμής, με εξαίρεση κάποιους στρατηγικούς κακοπληρωτές, η μεγάλη πλειοψηφία έχει ανταποκριθεί στις υποχρεώσεις της και πληρώνει κανονικά τους λογαριασμούς της ενέργειας.\nΩς προς την κατάσταση στην αγορά, είναι σημαντικό ότι ο κορονοϊός βρήκε τον ενεργειακό κλάδο σε μια ιδιαίτερη συγκυρία κατά την οποία οι τιμές του φυσικού αερίου βρίσκονται σε ιστορικά χαμηλά. Το ίδιο και οι τιμές του πετρελαίου. Αυτό οδήγησε σε σημαντική μείωση της ΟΤΣ (Οριακή Τιμή του Συστήματος), ενώ και οι χαμηλές τιμές των δικαιωμάτων εκπομπής ρύπων, δημιούργησαν ένα μικρό "μαξιλάρι” στον κλάδο για να αναπροσαρμοστεί, προτού έρθει αντιμέτωπος με το σύνολο των επιπτώσεων της κρίσης. Το ΥΠΕΝ έλαβε από την πρώτη στιγμή μέτρα ενίσχυσης της ρευστότητας ενώ σύντομα θα υπογράψω την υπουργική απόφαση για τον συμψηφισμό των οφειλών μεταξύ προμηθευτών και Διαχειριστών των δικτύων διανομής και μεταφοράς ηλεκτρισμού. Πρόκειται για μέτρο που αναμένει η αγορά.\nΠαράλληλα εργαζόμαστε προκειμένου να αμβλυνθούν οι όποιες αρνητικές επιπτώσεις για τους Διαχειριστές. Είναι πιο εύκολο για το κράτος να βοηθήσει να καλυφθούν τα όποια ελλείμματα ρευστότητας με την παροχή εγγυήσεων. Σε αυτήν την κατεύθυνση ο πλέον αποδοτικός τρόπος για την εξασφάλιση ρευστότητας είναι η χρηματοδότηση από την Ευρωπαϊκή Τράπεζα Ανασυγκρότησης και Ανάπτυξης (EBRD) και την Ευρωπαϊκή Τράπεζα Επενδύσεων (EIB), την οποία και εξασφαλίσαμε.\nΓια την επόμενη ημέρα, προχωρούμε σε σημαντικές αλλαγές και διαρθρωτικές μεταρρυθμίσεις όπως η απλοποίηση των περιβαλλοντικών αδειών, η κατάργηση της Άδειας Παραγωγής που αντικαθίσταται με μια απλή Βεβαίωση επισπεύδοντας τους χρόνους που απαιτούνται για τους επενδυτές, η μείωση στο 1/3 του τέλους διατήρησης που θα πληρώσουν οι επενδυτές για την περίοδο 2017 - 2019 καθώς και άλλα μέτρα που αφορούν στη μείωση της γραφειοκρατίας και της επιβάρυνσης των επενδυτών στην αγορά της πράσινης ενέργειας.\nΤέλος προωθούμε ένα πακέτο μέτρων για τη στήριξη της βιομηχανίας. Σε αυτό περιλαμβάνεται η διακοψιμότητα, η μείωση του ΕΤΜΕΑΡ, καθώς και άλλα μέτρα που εξετάζουμε στη βάση των προτάσεων που έχουν υποβληθεί τόσο από τον Σύνδεσμο Βιομηχανιών Ελλάδος (ΣΒΕ) όσο και από την ΕΒΙΚΕΝ.\n- Ποιος θα είναι ο ρόλος του κλάδου της ενέργειας στην προσπάθεια να συνέλθει η ελληνική οικονομία από την κρίση;\nΟι δύο βασικοί πυλώνες της Εθνικής Στρατηγικής για την Ενέργεια και το Κλίμα δηλαδή ο τομέας της εξοικονόμησης ενέργειας αλλά και η ενίσχυση των ΑΠΕ, θα διαδραματίσουν κομβικό ρόλο στην προσπάθεια για επανεκκίνηση της ελληνικής οικονομίας μετά την κρίση του COVID-19. Και αυτό διότι θα ενισχύσουν σε μεγάλο βαθμό τον κατασκευαστικό κλάδο, μέσα τόσο από τα νέα προγράμματα εξοικονόμησης ενέργειας όσο και από τις επενδύσεις στις ΑΠΕ. Άλλωστε η επανεκκίνηση της οικονομίας θα στηριχθεί σε μεγάλο βαθμό στον κατασκευαστικό τομέα. Παράλληλα οι δύο αυτοί τομείς, δηλαδή η εξοικονόμηση ενέργειας και οι επενδύσεις στις ΑΠΕ, είναι συμβατοί με τις προτεραιότητες που βάζει για το υπό σύσταση Ταμείο Ανάκαμψης η Ευρωπαϊκή Επιτροπή, κάτι που σημαίνει ότι θα υπάρξει και ροή κοινοτικών πόρων προς αυτήν την κατεύθυνση.\n- Είστε ευχαριστημένος με την πρόοδο που έχει συντελεστεί σε σχέση με την εφαρμογή του νέου μοντέλου της αγοράς; Θα τηρηθούν τα χρονοδιαγράμματα για την έναρξη λειτουργίας των αγορών του ενεργειακού χρηματιστηρίου;\nΜε την έκδοση της Υπουργικής Απόφασης στις 23 Ιανουαρίου κατέστη σαφές εκ μέρους της πολιτικής ηγεσίας του ΥΠΕΝ ότι η έναρξη λειτουργίας των αγορών υπό το μοντέλο λειτουργίας Target Model αποτελεί μια εξαιρετικά σημαντική και κρίσιμη προτεραιότητα, η οποία θα συμβάλει στην επίλυση των χρόνιων στρεβλώσεων που εξακολουθούν να ταλανίζουν την αγορά ηλεκτρικής ενέργειας στη χώρα μας.\nΌλοι οι εμπλεκόμενοι φορείς έκαναν εξαιρετική δουλειά προκειμένου να τηρηθούν τα χρονοδιαγράμματα. Η κρίση του COVID - 19 προξένησε προβλήματα σε όλους, ωστόσο οι εμπλεκόμενοι με την προετοιμασία του Target Model φορείς και το προσωπικό τους ανταποκρίθηκαν με αίσθημα ευθύνης ενώ και η Επιτροπή Κεφαλαιαγοράς θέσπισε όλα τα απαραίτητα μέτρα για τη λειτουργία της αγοράς παραγώγων το Μάρτιο.\nΕίναι σημαντικό ότι εξασφαλίστηκε η δυνατότητα της πλήρους απασχόλησης του οργανικού προσωπικού σε συνθήκες πλήρους ασφάλειας και προστασίας από τον ιό, ώστε να προχωρήσουν τα έργα. Ο αδύναμος κρίκος της αλυσίδας ήταν οι ξένοι τεχνικοί ανάδοχοι. Ίσως θα έπρεπε το risk management του έργου να ήταν πιο "διορατικό” σε κάποιες περιπτώσεις. Η ΡΑΕ στο πλαίσιο των αρμοδιοτήτων της θα προβεί στην αξιολόγηση των σχετικών αναφορών για τις όποιες καθυστερήσεις. Παράλληλα από το ΥΠΕΝ θα προχωρήσουν τα επόμενα βήματα ώστε να μη χαθεί χρόνος για την αποδοτική λειτουργία των αγορών. και συγκεκριμένα: (α) θα ξεκινήσει η προετοιμασία του νέου Μόνιμου Μηχανισμού Επάρκειας Ισχύος (CRM) προκειμένου να ξεκινήσει η διαβούλευση με την ΕΕ μέχρι το τέλος του έτους. (β) o ΑΔΜΗΕ θα ετοιμάσει τα νέα προϊόντα διαχείρισης της ζήτησης για την αγορά εξισορρόπησης\n- Που βρίσκεται το σχέδιο για την απολιγνιτοποίηση; Ποια θα είναι τα οφέλη από την ενεργειακή μετάβαση; Ανησυχείτε για ενδεχόμενη χαλάρωση του Green Deal της ΕΕ;\nΠιστεύω ότι η πράσινη ανάπτυξη είναι ο μονόδρομος για την έξοδο από την κρίση. Όλες οι χώρες της ΕΕ θα προχωρήσουν ίσως και πιο γρήγορα από πριν, σε αυτόν τον δρόμο. Η ενεργειακή αποδοτικότητα και η εξοικονόμηση ενέργειας είναι δύο τομείς στους οποίους εάν επενδύσει η χώρα δεν θα βγει χαμένη. Ήδη τα άλλα κράτη μέλη έχουν προχωρήσει σε σχετικές ανακοινώσεις, ενώ το ίδιο ισχύει και για την Ελλάδα. Το μνημόνιο συνεργασίας που υπογράψαμε με το Τεχνικό Επιμελητήριο της Ελλάδος, θέτει τις βάσεις για την επόμενη ημέρα. Θα ετοιμάσουμε το νέο πρόγραμμα ΕΞΟΙΚΟΝΟΜΩ που θα επιτρέψει την επανεκκίνηση του κλάδου της οικοδομής ωφελώντας τον κατασκευαστικό κλάδο.\nΤο Σχέδιο Δίκαιης Αναπτυξιακής Μετάβασης (ΣΔΑΜ) θα φέρει νέα πνοή στην ανάπτυξη της Δυτικής Μακεδονίας και της Μεγαλόπολης. Επιπλέον η Δ. Μακεδονία υπέφερε από τον ιό και θα πρέπει να στηριχθεί ακόμη πιο σθεναρά. Εξασφαλίσαμε την τηλεθέρμανση για όλους τους ενεργειακούς αλλά και τους μη ενεργειακούς δήμους στη Δ. Μακεδονία. Η Συντονιστική Επιτροπή πολύ σύντομα θα λάβει τις τελικές αποφάσεις για την έλευση του φυσικού αερίου στη Φλώρινα και τη Μεγαλόπολη. Ήδη το business plan της ΔΕΔΑ έχει εγκριθεί από τη ΡΑΕ ενώ όπου δεν θα δραστηριοποιηθεί η ΔΕΔΑ θα έρθουν ιδιώτες επενδυτές για την ανάπτυξη δικτύων. Ο ΔΕΣΦΑ ανταποκρίνεται με επιτυχία σε αυτούς τους καινούργιους ρυθμούς.


Θεσπιακά Blog: Ραντεβού στο Ναδίρ\nΕίναι σίγουρο ότι οι εξουσιαστές σου εκεί που την έφθασαν την κατάσταση δεν μπορούν να την γυρίσουν πίσω. Θεωρούν ότι πέρασαν όλα τα τεστ αντοχής με εσένα ως όχημα να χτυπάς από τοίχο σε τοίχο χωρίς έλεος και σιγούρεψαν ότι μέχρι εκεί μπορεί να φθάσει ένας οργισμένος, απογοητευμένος, νικημένος πολίτης αυτής της χώρας. Κάθε φορά που εσύ έχανες έδαφος στις μάχες για τα καταπατημένα σου δικαιώματα, άλλοτε με την στρατηγική του συστήματος των πολιτικών αναχωμάτων με την ταμπέλα «Αριστερός» και άλλοτε με την ιδέα ότι είσαι μόνος απέναντι σε μυριάδες, αυτά τα ανθρωπάρια δυνάμωναν, ενώ την ώρα που εσύ σκεφτόσουν να βάλεις τέλος στην ζωή σου, έτριβαν τα χέρια τους όλα μαζί. Όλα μαζί, ανεξαρτήτου πολιτικού χώρου. Κάθε απόγνωση και ένα ποσοστό παραπάνω στις πληρωμένες τους δημοσκοπήσεις. Δεν κονταροχτυπιούνται για σένα αλλά με προστασία εσένα... η συνέχεια στον Simple Man.


Ο λίθος, τα μέταλλα και τα ορυκτά στην ιστορία της ανθρωπότητας – μέρος 4ο — Shakila - Ιωάννα Μπράτη\nΟ λίθος, τα μέταλλα και τα ορυκτά στην ιστορία της ανθρωπότητας – μέρος 4ο\n, 2:08 πμ\nΓύρω στο 2.200 π.Χ μία μεγάλη δύναμη αναδεικνύεται στο Αιγαίο και μονοπωλεί το θαλάσσιο εμπόριο της ευρύτερης περιοχής: η Μινωική Κρήτη. Οι έμποροι των Κυκλάδων σταδιακά εκτοπίζονται. Ο Μίνωας της Κνωσού, ένας τίτλος ανάλογος με αυτόν του βασιλιά, καθαρίζει τη θάλασσα από τους πειρατές και υποχρεώνει πολλά νησιά να πληρώνουν φόρο υποτέλειας. Η περίοδος της Μινωικής θαλασσοκρατίας μόλις ξεκινά, χίλια περίπου χρόνια μετά την απαρχή του, στις αρχές της τρίτης χιλιετίας πριν την γέννηση του Χριστού.\nΤο Ανάκτορο της Κνωσού 3.000-1.350 π.Χ, στον λόφο Κεφάλα, Ηράκλειο, Κρήτη.\nΟ Μινωικός πολιτισμός αναπτύχθηκε στο νησί της Κρήτης κατά την περίοδο 2.800- 1.100 π.Χ. Η ονομασία «Μινωικός» προέρχεται από το Μίνωας. Ήταν άραγε ο Μίνωας ένας συγκεκριμένος ηγεμόνας όπως διαφαίνεται στην Ελληνική μυθολογία ή ο “Μίνωας” ήταν ο τίτλος του ηγεμόνα του ανακτόρου της Κνωσού; Φαίνεται πως μάλλον ισχύει το δεύτερο. Η Κνωσός ήταν η μεγαλύτερη και πολυπληθέστερη πόλη και το σπουδαιότερο ανάκτορο της Μινωικής Κρήτης. Εκτός από το ανάκτορο της Κνωσού, υπάρχουν και τα ανάκτορα της Φαιστού, των Μαλίων και της Κάτω Ζάκρου. Κάθε ανάκτορο φαίνεται να αποτελούσε και έδρα ενός ηγεμόνα. Οι ηγεμόνες ήταν για την επικράτειά τους αρχιστράτηγοι, αρχιερείς, ανώτατοι δικαστές και ρυθμιστές της αγροτικής και της βιοτεχνικής παραγωγής καθώς και του εμπορίου. Φαίνεται ότι ο Μίνωας (ο ηγεμόνας της Κνωσού) ήταν ο ισχυρότερος από τους ηγεμόνες της Κρήτης. Σύμφωνα με τους ιστορικούς ο Μίνωας καταπολέμησε την πειρατεία στο Αιγαίο και δημιούργησε μία τεράστια θαλασσοκρατορία με πολλές περιοχές να πληρώνουν φόρο υποτέλειας στην Κρήτη.\nΠήλινη εγχάρακτη πινακίδα με γραμμική Α γραφή, Ανάκτορο Κνωσού.\nΗ ανάπτυξη και η εξέλιξη ενός πολιτισμού διαφαίνεται και από την ανάγκη δημιουργίας αρχείων καταγραφής που σημαίνει αναπόφευκτα και την δημιουργία γραφής. Η γραφή του μινωικού πολιτισμού ονομάζεται γραμμική Α και δυστυχώς ακόμη δεν έχουμε καταφέρει να την αποκρυπτογραφήσουμε. Το σημαντικότερο γραπτό μνημείο του μινωικού πολιτισμού θεωρείται από αρκετούς πως είναι ο «Δίσκος της Φαιστού», ο οποίος χρονολογείται στο 1.600 π.Χ.\nΌσον αφορά τη θρησκεία, η κυριότερη θεότητα της μινωικής Κρήτης ήταν η «Θεά της Γονιμότητας». Η λατρεία της μεγάλης αυτής θεάς σχετίζεται με την αγάπη των ανθρώπων για τη φύση και την δημιουργία, τον κύκλο των εποχών αλλά και την αναπαραγωγική διαδικασία. Η Μινωική θεά απεικονίζεται σε πολλές και διαφορετικές σκηνές: στην κορυφή όρους μεταξύ δύο λεόντων ή δύο\nΗ Θεά των Όφεων, ειδώλιο από φαγεντιανή, 1600 π.Χ, Κνωσός.\nγρυπών ως Ορεία Μήτηρ ή Πότνια Θηρών, αλλά και ως Θεά του Ιερού δέντρου, Θεά των Όφεων, των Περιστεριών, των Μηκώνων (παπαρούνες). Παρουσιάζεται σε πολλά τεχνουργήματα, όπως ειδώλια, σφραγίδες και κοσμήματα, πάντα γυμνόστηθη σε ένδειξη της θρέψης που χαρίζει το θηλυκό στοιχείο, αφού μια ακόμη συχνή μορφή της είναι αυτή της Μητέρας Κουροτρόφου. Η Θεά επίσης εμφανίζεται σε πολεμικές παραστάσεις με ξίφος και ασπίδα και άλλες φορές σε θαλασσινό ταξίδι. Τα διάφορα σύμβολα της αντιστοιχούν στις διαφορετικές της ιδιότητες. Έτσι τα φίδια μαρτυρούν τον χθόνιο χαρακτήρα της, τα περιστέρια συμβολίζουν τις ουράνιες ιδιότητές της, ενώ οι υπνοφόρες παπαρούνες είναι τα σύμβολα της μητρικής θεάς που κατευνάζει τα νήπια. Εκτός αυτής, λατρευόταν και ο νεαρός εραστής της, που κάθε χρόνο πέθαινε και ξαναγεννιόταν, συμβολίζοντας τον αέναο κύκλο ζωής, θανάτου και αναγέννησης της φύσης (αρκετά αργότερα χρονολογικά, στα Ελληνικά φύλα εμφανίζεται ο μύθος της Περσεφόνης που φαίνεται να αποτελεί απόηχο της λατρείας της Θεάς). Σημαντικό γεγονός στην Μινωική θρησκεία αποτελεί η έλλειψη μεγάλων ναών για την λατρεία των θεοτήτων. Η λατρεία φαίνεται να λάμβανε χώρα σε μικρά ανακτορικά ή οικιακά ιερά καθώς και σε ιερά σπήλαια (Δικταίο άντρο, Ιδαίο άντρο κλπ) ή σε υπαίθρια ιερά κορυφής (Γιούχτας, Πετσοφάς, Τραόσταλος κλπ). Το ιερατείο φαίνεται να αποτελούνταν κατά βάση από γυναίκες ιέρειες, με μικρή συμμετοχή λίγων αντρών ιερέων.\nΗ «Θεά των Μηκώνων» κεραμικό ειδώλιο, 1250-1200 π.Χ, Μεσσαρά Ηρακλείου, Κρήτη.\nΤα πρώτα μεγάλα ανάκτορα χτίζονται σε όλα τα κέντρα του μινωικού πολιτισμού, την Κνωσό, τη Φαιστό, τα Μάλια και την Κάτω Ζάκρο, το 1.900 π.Χ. Χτίστηκαν δηλαδή σχεδόν μία χιλιετία μετά τη διαμόρφωση των βασικών χαρακτηριστικών του μινωικού πολιτισμού. Τα ανάκτορα αυτά καταστράφηκαν γύρω στο 1.700 π.Χ. όλα μαζί, συγχρόνως, ίσως από κάποιο πολύ μεγάλο σεισμό. Αμέσως μετά την καταστροφή τους οικοδομούνται νέα, ακόμη λαμπρότερα στις ίδιες ακριβώς θέσεις. Τα ανάκτορα της Κρήτης είναι όλα κτισμένα κατά τον ίδιο τρόπο. Αποτελούνται από ένα αρκετά πολύπλοκο πολυώροφο σύστημα διαδρόμων και δωματίων το οποίο αναπτύσσεται γύρω από μια μεγάλη ορθογώνια κεντρική αυλή. Στα ανάκτορα εκτός από τα πολυτελή βασιλικά διαμερίσματα και τους εντυπωσιακούς χώρους υποδοχής, υπήρχαν εργαστήρια, αποθήκες και ιερά. Ακόμη, εκεί στεγάζονταν και οι διοικητικές υπηρεσίες. Τα ανάκτορα είχαν εξαιρετικό υδρευτικό και αποχετευτικό σύστημα που θα μπορούσε να λειτουργήσει ακόμη και σήμερα! Χαρακτηριστική και ανεξήγητη είναι η απουσία τειχών από όλα τα ανάκτορα. Φαίνεται πως οι Μινωΐτες δεν φοβόνταν τυχόν εχθρικές επιδρομές. Ίσως επειδή η πανίσχυρη ναυτική δύναμη της Κρήτης αποτελούσε εγγύηση ότι κανείς εχθρός δε θα τολμούσε να επιτεθεί στο νησί.\nΑπό τα αρχαιολογικά ευρήματα διαπιστώνεται η δεύτερη καταστροφή όλων των ανακτόρων της Κρήτης περίπου το 1.450 π.Χ . Τα ανάκτορα παραδίδονται στις φλόγες. Τί προκάλεσε όμως αυτή την καταστροφή; Η αλήθεια είναι πως δε μπορούμε να πούμε με σιγουριά. Οι αρχαιολόγοι έχουν πάντως διατυπώσει τέσσερις θεωρίες:\n1) H σύγκρουση μεταξύ των διαφορετικών ηγεμόνων της Κρήτης.\n2) Κοινωνικές συγκρούσεις: Η αμφισβήτηση των ηγεμόνων από τους υπηκόους τους.\n3) Η σύγκρουση των κέντρων της μινωικής Κρήτης με τα κέντρα της μυκηναϊκής ηπειρωτικής Ελλάδας. Οι ηγεμόνες των μυκηναϊκών κέντρων της ηπειρωτικής Ελλάδας συμμάχησαν και έκαναν εκστρατεία εναντίον των μινωικών κέντρων της Κρήτης. Η σύγκρουση της μινωικής Κρήτης με τη μυκηναϊκή ηπειρωτική Ελλάδα έχει χαρακτηριστεί ως σύγκρουση μίας κοινωνίας μητριαρχικής, της μινωικής, με μία κοινωνία πατριαρχική, τη μυκηναϊκή. Κάποιοι ερευνητές πιστεύουν ότι η μινωική Κρήτη υπήρξε μητριαρχική λόγω της εξέχουσας θέσης της Μεγάλης Θεάς της γονιμότητας στη μινωική θρησκεία.\n4) Μία μεγάλη φυσική καταστροφή, όπως ένας σεισμός. Έχει υποστηριχθεί η άποψη ότι η πτώση του συστήματος των ηγεμόνων στην Κρήτη συνδέεται με την έκρηξη του ηφαιστείου της Σαντορίνης. Σήμερα γνωρίζουμε ότι αυτό δεν ισχύει απόλυτα, επειδή η έκρηξη του ηφαιστείου της Σαντορίνης έγινε περίπου 150 χρόνια πριν την οριστική κατάρρευση των ανακτόρων. Η έκρηξη αυτή ήταν τόσο φοβερή που προκάλεσε τη βύθιση ενός μεγάλου μέρους της Σαντορίνης. Από την έκρηξη προκλήθηκε σεισμός στην Κρήτη και τεράστια παλιρροιακά κύματα φαίνεται πως έπληξαν το νησί (τσουνάμι). Εκτεταμένες καταστροφές από την έκρηξη διαπιστώνονται σε ολόκληρη την έκταση της Κρήτης, που βοήθησαν στην παρακμή του Μινωικού πολιτισμού. Μπορεί η οριστική κατάρρευση των ανακτόρων στην Κρήτη να μην οφείλεται στην έκρηξη του ηφαιστείου της Σαντορίνης, όμως δεν αποκλείεται να προκλήθηκε από μία άλλη φυσική καταστροφή, όπως ένα φοβερό σεισμό. Μάλιστα πολύ πιθανή φαίνεται να είναι και η υπόθεση πως οι ηγεμόνες των Μυκηναϊκών κέντρων της ηπειρωτικής Ελλάδας εκστράτευσαν εναντίον της Κρήτης, εκμεταλλευόμενοι ακριβώς τη δύσκολη θέση στην οποία βρέθηκαν οι Μινωΐτες μετά από έναν ισχυρότατο σεισμό. Σημαντικό είναι να αναφέρουμε εδώ πως και ο οικισμός που ανασκάφηκε στην περιοχή Ακρωτήρι της Σαντορίνης εντάσσεται στο πλαίσιο του μινωικού πολιτισμού, παρ’ όλο που βρίσκεται εκτός Κρήτης. Η αρχιτεκτονική του οικισμού αλλά και οι τοιχογραφίες του παραπέμπουν ξεκάθαρα στο Μινωικό πολιτισμό.\nΗ τέχνη της λάξευσης του λίθου φτάνει στην Κρήτη στις αρχές της εποχής του Χαλκού (3200 π.Χ) από τις Αίγυπτο, Μικρά Ασία και Κυκλάδες όπου ήταν διαδεδομένη νωρίτερα. Η εποχή όμως της ακμής της Κρητικής λιθοτεχνίας ξεκινά από την Πρωτομινωική ΙΙ περίοδο (2600-2300 π.Χ), με τα αγγεία της εποχής αυτής να ομοιάζουν πολύ με τα εισηγμένα πρότυπά τους. Έντονες είναι οι Αιγυπτιακές επιρροές, περισσότερο στις τεχνικές κατασκευής και λιγότερο στα σχήματα των αγγείων. Σταδιακά, με το πέρασμα του χρόνου δημιουργείται μια μακρά παράδοση στη λιθοτεχνία που μεταδίδεται κατά την Ύστερη εποχή του Χαλκού (1600- 1050 π.Χ) και στην Μυκηναϊκή Ελλάδα.\nΛίθινα αγγεία μινωικής εποχής και τεχνοτροπίας. Από αριστερά προς τα δεξιά: Αμφορέας από τραβερτίνη με το καρτούς του φαραώ Thutmose III (Κατσαμπάς, Κρήτη), Λύχνος από πορφυρίτη λίθο (Κνωσός), Λύχνος από οφίτη 1750-1450 π.Χ (Μάλια), Αμφορέας με ελισσόμενες λαβές από φλεβωτό μάρμαρο (Ζάκρος), Αμφορέας από λευκό Καλσίτη (ανάκτορο Qatna, Συρία-εξηγμένο από την Κρήτη προϊόν).\nΤα πρώτα λίθινα αγγεία κατασκευάζονται για να χρησιμοποιηθούν ως ταφικά κτερίσματα, μια συνήθεια που συναντούμε και στην Αίγυπτο. Στους πρωτομινωικούς τάφους (Μεσσαρά, Αστερούσια, Μόχλος, Ψείρα, Παλαίκαστρο) συνηθιζόταν να προσφέρουν πολλά μικρά λίθινα αγγεία μαζί με τον νεκρό. Απ τις αρχές της 2ης χιλιετίας π.Χ παρατηρείται μια δραστική αλλαγή στην χρήση των λίθινων αγγείων, αφού χρησιμοποιούνται πλέον σε οικιακούς και εργαστηριακούς χώρους, με νέα, διαφοροποιημένα σχήματα. Για την κατασκευή τους φαίνεται να χρησιμοποιήθηκαν πολλά είδη εγχώριων πετρωμάτων αλλά και εισηγμένων από την Ηπειρωτική Ελλάδα, τις Κυκλάδες και την Αίγυπτο. Ιδιαιτέρως δημοφιλή ήταν τα κροκαλοπαγή πετρώματα με τις έντονες χρωματικές φλεβώσεις, που απέδιδαν ένα ιδιαίτερο διακοσμητικό τόνο στα αντικείμενα.\nΜινωικά λίθινα αγγεία. Από αριστερά προς τα δεξιά: Λύχνος από στεατίτη 1750-1450 π.Χ, Κύπελλο «ανθο-φορίας» από οφίτη 1600-1425 π.Χ, Ανάγλυφο χταπόδι σε πορφυρίτη 1500 π.Χ (Κνωσός), Αγγείο από κροκα-λοπαγή λίθο 2000 π.Χ (Μόχλος), Αιγυπτιακό βάζο από βασάλτη (Ζάκρος).\nΑλλά και η λιθογλυφία, ειδικά κατά την περίοδο των νέων ανακτόρων (Νεοανακτορική περίοδος 1700-1500 π.Χ) πραγματοποιεί σημαντικότατη πρόοδο. Φτάνει μόνο να αναλογιστούμε την απλότητα των εργαλείων της εποχής, τις σμίλες από οψιδιανό ή πυριτόλιθο και αργότερα χαλκό, τρυπάνια και ένα λειαντικό μέσο (άμμο ή σμύριδα Νάξου), για να αντιληφθούμε τη δεξιοτεχνία των Μινωιτών λιθοξόων στην κατασκευή των λίθινων έργων. Αγγεία από βασάλτη, λιπαρίτη λίθο, οψιδιανό, οφίτη, φλεβωτά μάρμαρα και ορεία κρύσταλλο χρησιμοποιούνται παρά τη σκληρότητα του πετρώματος. Όλα τα αγγεία ήταν πολυτελή και θα πρέπει να αποτελούσαν σημαντικά δώρα, διακοσμητικά αντικείμενα και κάποια από αυτά φαίνεται να είχαν τελετουργική χρησιμότητα. Η καλλιτεχνική έμπνευση και δεξιότητα των Μινωιτών τεχνιτών είναι πραγματικά εντυπωσιακή! Μέσα στα ευρήματα των ανασκαφών συγκαταλέγονται και κάποια αντικείμενα ιδιαίτερου κάλλους και τεχνικής που τα καθιστούν αξιομνημόνευτα. Τα σημαντικότερα απ’ αυτά αναλύονται παρακάτω:\nΡυτό σε σχήμα ταυροκεφαλής\nΧρονολόγηση: Ύστερη Εποχή του Χαλκού, 1550 – 1500 π.Χ.\nΤόπος Εύρεσης: Κνωσός, Μικρό ανάκτορο\nΔιαστάσεις: μήκος: 0,26 μ.\nΥλικό: Ορεία Κρύσταλλος, Μαύρος Στεατίτης, Ίασπις, Μάργαρος\nΧρήση: Τελετουργική χρήση\nΈνα έξοχο δείγμα της μινωικής λιθοτεχνίας και από τα πιο εντυπωσιακά έργα της πρώιμης νεοανακτορικής περιόδου είναι αυτό το ρυτό σε σχήμα ταυροκεφαλής. Πρόκειται για τελετουργικό αγγείο, που γέμιζε με το απαραίτητο υγρό για τη σπονδή από μια τρύπα στον τράχηλο και άδειαζε από μια δεύτερη στο ρύγχος. Η μορφή του ταυτίζεται με το κύριο ιερό ζώο της μινωικής θρησκείας, τον ταύρο. Τα κέρατά του, που δεν βρέθηκαν, πρέπει να ήταν ξύλινα και επιχρυσωμένα, τα μάτια του ήταν ένθετα από ορεία κρύσταλλο με ζωγραφισμένη την ίριδα, τα βλέφαρα από ίασπι και το ρύγχος από μάργαρο. Με ανάγλυφο αποδίδονται οι βόστρυχοι του ζώου ανάμεσα στα κέρατα, ενώ το τρίχωμα στα άλλα σημεία της κεφαλής δηλώνεται με εγχάρακτες γραμμές. Εντυπωσιακός είναι ο τρόπος με τον οποίο ο λιθοξόος έχει αποδώσει τη φυσικότητα και τη δύναμη του ταύρου, τις ανατομικές του αναλογίες, τις πτυχώσεις στο λαιμό του και την εκφραστικότητά του. Το αγγείο δεν σώζεται ολόκληρο (αυθεντική είναι μόνο η αριστερή πλευρά του κεφαλιού).\nΡυτό με παράσταση ιερού κορυφής\nΧρονολόγηση: Ύστερη Εποχή του Χαλκού, 1550-1500 π.Χ.\nΤόπος Εύρεσης: Ζάκρος, ανάκτορο\nΔιαστάσεις: ύψος: 0,31 μ.\nΥλικό: πράσινος χλωρίτης\nΑπό τα σημαντικότερα μινωικά έργα τέχνης είναι το ρυτό με τη μοναδική παράσταση του ιερού κορυφής. Κατασκευάσθηκε από διαφορετικά κομμάτια, που συνδέθηκαν μεταξύ τους, και ήταν όλο καλυμμένο από φύλλο χρυσού. Έχει ραδινό σώμα και κοντό λαιμό, που ενώνονται με κυματοειδή δακτύλιο. Ολόκληρη η επιφάνειά του διακοσμείται από την παράσταση που έχει αποδοθεί σε χαμηλό ανάγλυφο. Τα σχηματοποιημένα βράχια δηλώνουν τη σκληρότητα του τοπίου, όπου ανθίζουν σποραδικά λουλούδια και θάμνοι, ενώ αίγαγροι τρέχουν σε «ιπτάμενο καλπασμό». Στο ανώτερο μέρος, που υποδηλώνει την κορυφή του βουνού, εικονίζεται το τριμερές ιερό, που περιβάλλεται από τείχος. Η κεντρική θύρα του κτηρίου είναι διακοσμημένη με σπείρες και στην κορυφή της κάθονται δύο αντιμέτωπα ζεύγη αίγαγρων. Τα πλαϊνά κλίτη διακοσμούνται με κοντάρια και λάβαρα, ενώ στη στέγη τους υπάρχουν κέρατα καθοσιώσεως, επάνω στα οποία κάθονται πουλιά. Στην αυλή του ιερού, μπροστά από μια κλίμακα, εμφανίζονται τρεις διαφορετικοί βωμοί.\nΠοτήρι “της αναφοράς”\nΧρονολόγηση: Ύστερη Εποχή του Χαλκού, 1550 -1500 π.Χ.\nΤόπος Εύρεσης: Αγία Τριάδα, Βασιλική έπαυλη\nΔιαστάσεις: ύψος: 0,465 μ.\nΥλικό: Μαύρος Στεατίτης\nΤο κωνικό κύπελλο, γνωστό ως «ποτήρι αναφοράς» ή «του αρχηγού» είναι ένα από τα μοναδικά λίθινα σκεύη που βρέθηκαν στη νεοανακτορική έπαυλη της Αγίας Τριάδας. Έχει χαμηλή βάση, που χωρίζεται από το σώμα με επτά ανάγλυφους δακτυλίους, ενώ το σώμα του διακρίνεται σε δύο τμήματα με δύο κατακόρυφες ανάγλυφες ταινίες, διακοσμημένες με εγχαράξεις. Η κύρια σύνθεση απεικονίζει δύο αντιμέτωπους νεαρούς άνδρες. Ο ένας, ο πρίγκιπας, στέκεται σε τελετουργική στάση κρατώντας σκήπτρο στο δεξί χέρι, έχει μακριά μαλλιά και φοράει περίζωμα, υψηλά υποδήματα και περιδέραια. Απέναντί του στέκεται ο νεαρός αξιωματούχος με μαζεμένα μαλλιά και λοφίο στο κεφάλι. Φοράει περίζωμα και υψηλά υποδήματα και κρατάει σπαθί, ακουμπισμένο στο δεξί του ώμο, σε στάση χαρακτηριστική της αναφοράς. Και οι δύο νέοι διακρίνονται για την κομψότητα στο ύφος και την εξωτερική τους ένταση. Στην πίσω πλευρά απεικονίζονται τρεις μορφές, ίσως ακόλουθοι, που μεταφέρουν δέρματα, τα οποία ο νεαρός αξιωματούχος παρουσιάζει στον πρίγκιπα.\nΑγγείο “των θεριστών”\nΤο περίφημο «αγγείο των θεριστών» συγκαταλέγεται στα αριστουργήματα της νεοανακτορικής τέχνης. Πρόκειται για ρυτό με ωοειδές σχήμα, που θυμίζει αυγό στρουθοκαμήλου, και η επιφάνειά του καλύπτεται με μια μοναδική παράσταση. Σε χαμηλό ανάγλυφο αποδίδεται πομπή ανδρών, που προχωρούν σε ομάδες κρατώντας θεριστικά εργαλεία στον ώμο τους, ενώ ορισμένοι τραγουδούν με τη συνοδεία σείστρου. Την πομπή οδηγεί ένας μεσήλικας με μακριά μαλλιά, που φοράει παράξενο φολιδωτό χιτώνα με κρόσσια και στο δεξί του χέρι κρατάει ανασηκωμένο ραβδί. Συνθετική δύναμη, ζωντάνια και ανατομική ακρίβεια κυριαρχούν στην παράσταση, η οποία διαθέτει ρυθμό και μουσικότητα στην κίνηση. Αποκορύφωμα της ευαισθησίας του καλλιτέχνη και της ζωντάνιας της σκηνής είναι η απεικόνιση ενός άνδρα που γυρνάει το κεφάλι του προς τα πίσω, γελώντας περιπαικτικά προς έναν άλλο, που μάλλον έχει σκοντάψει. Το αγγείο ήταν κατασκευασμένο σε τρία τμήματα, από τα οποία σήμερα σώζονται το ανώτερο μέρος του σώματος και ο ένθετος λαιμός.\nΡυτό σε σχήμα τρίτωνα\nΧρονολόγηση: Μέση Εποχή του Χαλκού, 18 – 15 αι. π.Χ.\nΤόπος Εύρεσης: Μάλια, Ανάκτορο Μαλίων\nΔιαστάσεις: μήκος: 0,268 μ., πλάτος: 0,125 μ., διάμετρος: 0,008 μ. (οπή)\nΛίθινο ρυτό που μιμείται τρίτωνα, το πολύ γνωστό στη Μεσόγειο θαλάσσιο όστρεο. Σώζεται σε καλή κατάσταση και εξωτερικά φέρει εγχάρακτη και ανάγλυφη διακόσμηση: σε χαμηλό ανάγλυφο, ταινίες με ζεύγη ημικυκλίων και δακτυλίους, που ορίζονται από ζεύγη εγχάρακτων γραμμών. Η παράσταση παρέχει σημαντικές πληροφορίες για τη μινωική θρησκεία και τις σχέσεις της Κρήτης με την Αίγυπτο κατά την Υστερομινωική ΙΒ περίοδο: σε ακανόνιστο πλαίσιο, που υποδηλώνει σπηλαιώδες άνοιγμα, εικονίζονται δύο αντιμέτωποι μινωικοί δαίμονες με όμοια χαρακτηριστικά. Ο δεξιός κρατεί σπονδική πρόχου και αδειάζει το περιεχόμενό της στα χέρια του αριστερού, μεγαλύτερου δαίμονα. Το θέμα είναι εμπνευσμένο από τη δημοφιλή αιγυπτιακή θεότητα Taweret, που ήταν προστάτιδα της φύσης και της ζωής, με πολλές αποτροπαϊκές και εξαγνιστικές ιδιότητες. Οι Μινωίτες έδωσαν έμφαση κυρίως στον καθαρτήριο ρόλο της, κάτι που φαίνεται και στη συγκεκριμένη παράσταση σε συνδυασμό με το είδος του αγγείου.\nΛίθινη σαρκοφάγος Αγίας Τριάδας\nΧρονολόγηση: Ύστερη Εποχή του Χαλκού, περίπου 1400 π.Χ\nΤόπος Εύρεσης: Αγία Τριάδα\nΔιαστάσεις: μήκος: 1,37 μ.\nΜοναδική στο είδος της λίθινη σαρκοφάγος, που βρέθηκε σε τάφο της Αγίας Τριάδας και περιείχε την ταφή κάποιου πρίγκιπα. Είναι επιχρισμένη με κονίαμα και ζωγραφισμένη με την τεχνική της τοιχογραφίας. Οι παραστάσεις, που καλύπτουν όλη την επιφάνειά της με τη μορφή ζωφόρου, παρέχουν πολύτιμες πληροφορίες για τα έθιμα ταφής των ανώτερων αξιωματούχων στα χρόνια της μυκηναϊκής κατοχής της Κρήτης. Στη μία μακρά πλευρά παριστάνεται πομπή γυναικών, θυσία ταύρου υπό τους ήχους αυλού και προσφορές σε βωμό μπροστά από διπλό πέλεκυ, ιερό με επίστεψη κεράτων καθιερώσεως και ιερό δένδρο. Στην άλλη μακρά πλευρά εικονίζονται δύο σκηνές: στο αριστερό μέρος ιέρειες μεταφέρουν το αίμα του θυσιασμένου ταύρου με τη συνοδεία μουσικού με λύρα, και το μεταγγίζουν σε άλλο αγγείο, που βρίσκεται ανάμεσα σε δύο διπλούς πελέκεις. Δεξιά, άνδρες ντυμένοι με δέρματα ζώων, σε πομπή, προσφέρουν ομοίωμα πλοίου και ζώα στο θεοποιημένο νεκρό, ο οποίος στέκεται μπροστά από ένα ναόμορφο κτήριο και δίπλα σε βαθμιδωτό βωμό και δένδρο. Στις στενές πλευρές της σαρκοφάγου εικονίζονται ανά δύο γυναίκες επάνω σε άρματα, που σέρνουν άλογα και γρύπες, αντίστοιχα. Το αριστουργηματικό αυτό έργο διακρίνεται για τη ζωντάνια των χρωμάτων και την κίνηση των μορφών.\nΤελετουργικό αγγείο από ορεία κρύσταλλο\nΧρονολόγηση: Ύστερη Εποχή του Χαλκού, περίπου 1500 π.Χ.\nΔιαστάσεις: ύψος: 0,16 μ.\nΥλικό: Ορεία Κρύσταλλος\nΜικρό, κομψό τελετουργικό σκεύος, μοναδικό στο είδος του, που δίκαια θεωρείται ως ένα από τα αριστουργήματα της μινωικής λιθοτεχνίας. Έχει τη μορφή οξυπύθμενης πρόχου με ευρύ χείλος και μία ψηλή λαβή. Το σώμα του κατασκευάσθηκε από ένα σπάνιο, μεγάλο πυρήνα ορείας κρυστάλλου, ενώ ο λαιμός από άλλο, μικρότερο κομμάτι. Τα δύο μέρη ενώθηκαν μεταξύ τους με ένα κρυστάλλινο τορνευτό δακτύλιο, που διακοσμήθηκε με εγκάρσιους επίχρυσους δακτυλίους από φαγεντιανή. Η λαβή του αγγείου σχηματίζεται από δεκατέσσερις κρυστάλλινες χάντρες, που συγκρατούνται με ορειχάλκινο σύρμα και ήταν επίσης καλυμμένες με φύλλο χρυσού. Το αγγείο βρέθηκε στο θησαυροφυλάκιο του ανακτόρου της Ζάκρου μαζί με άλλα μοναδικά στο είδος τους τελετουργικά σκεύη της νεοανακτορικής εποχής και αποτελεί χαρακτηριστικό δείγμα της εφευρετικότητας και καλαισθησίας των Μινωιτών τεχνιτών. Ήταν σπασμένο σε εκατοντάδες μικρά κομμάτια, τα οποία ανασύνθεσαν με θαυμαστό τρόπο οι συντηρητές του Αρχαιολογικού Μουσείου Ηρακλείου.\nΠυξίδα με ζωόμορφη λαβή\nΧρονολόγηση: Πρώιμη Εποχή του Χαλκού, περίπου 2400 π.Χ.\nΔιαστάσεις: διάμετρος: 0,12 μ.\nΥλικό: Πράσινος στεατίτης\nΧαρακτηριστικό δείγμα προανακτορικής τέχνης αποτελεί η λίθινη πυξίδα που βρέθηκε στο ανάκτορο της Ζάκρου. Το χαμηλό κυλινδρικό αγγείο καλύπτεται με πώμα, που είναι ολόκληρο διακοσμημένο με περίτεχνες εγχαράξεις, οι οποίες σχηματίζουν διαγραμμισμένα τρίγωνα. Το διακοσμητικό μοτίβο παραπέμπει στις Κυκλάδες και δηλώνει τις επαφές των δύο περιοχών κατά την Πρώιμη Εποχή του Χαλκού. Στο χείλος του πώματος διακρίνονται δύο ζεύγη μικρών οπών, που έχουν αντίστοιχα στη βάση του αγγείου και χρησίμευαν στη στερέωσή του. Η λαβή του πώματος έχει τη μορφή σκύλου νωχελικά καθισμένου, με τεντωμένα τα μπροστινά πόδια. Το σώμα του ζώου είναι επιπεδόγλυφο, αλλά το κεφάλι του αποδίδεται ολόγλυφο, δίνοντας στη μορφή του μεγαλύτερη ζωντάνια. Στο αγγείο αυτό είναι εμφανής η επικράτηση της φυσιοκρατίας και η σταδιακή μεταλλαγή της μινωικής τέχνης σε σχέση με τα προηγούμενα, σχηματοποιημένα θέματα. Ένα ακριβώς όμοιο πώμα πυξίδας που βρέθηκε στο Μόχλο (Λασίθι), φαίνεται ότι κατασκευάσθηκε από τον ίδιο τεχνίτη.\nΠΡΩΤΕΣ ΥΛΕΣ ΚΑΙ ΤΕΧΝΙΚΕΣ ΚΑΤΑΣΚΕΥΗΣ\nΑγγείο από χλωρίτη λίθο, μεσομινωικής περιόδου 2160-1800 π.Χ\nΑρχικά, οι πρώτες ύλες που χρησιμοποιήθηκαν από τους Μινωίτες τεχνίτες ήταν τοπικά ασβεστολιθικά πετρώματα, δηλαδή χλωρίτες, σερπεντίνης και στεατίτης. Η σταθερή εξέλιξη της λιθοτεχνίας όμως επέτρεψε την κατεργασία σκληρότερων αλλά και πιο εύθραυστων λίθων Εκτός των τοπικών πετρωμάτων οι Μινωίτες χρησιμοποιούσαν και εισηγμένα πετρώματα όπως το κόκκινο μάρμαρο (rosso antico), ο πράσινος πορφυρίτης (lapis lacedaemonius) από τη νότια Πελοπόννησο, το λευκό Κυκλαδικό μάρμαρο και ο Οψιδιανός από τη Νίσυρο. Αλάβαστρο, κόκκινος πορφυρίτης και ορεία κρύσταλλος εισάγονταν από την Αίγυπτο.\nΌσον αφορά τις τεχνικές κατεργασίας και κατασκευής γνωρίζουμε πως τα πρωιμότερα αγγεία κατασκευάστηκαν με σμίλες και κοπίδια τόσο για τη εξωτερική λάξευση όσο και για την αφαίρεση του λίθινου πυρήνα στο εσωτερικό (τεχνική που συναντούμε και στις Κυκλάδες). Από το 2600 π.Χ άρχισε να χρησιμοποιείται το κυλινδρικό τρυπάνι για την σταδιακή αφαίρεση του εσωτερικού του λίθινου πυρήνα. Κατά την περίοδο 1750-1450 π.Χ χρησιμοποιήθηκε μια πιο εξελιγμένη τεχνική που επέτρεψε την λάξευση πιο σκληρών υλικών. Στα λίθινα αγγεία της εποχής διακρίνονται ίχνη τορνευτικών εργαλείων (μάλλον κυλινδρικά εργαλεία από μέταλλο που περιστρέφονταν στο κέντρο του λίθινου πυρήνα και με τη βοήθεια νερού και σμύριδας έφταναν στην λείανσή του). Η ανάγλυφη διακόσμηση που φέρουν κάποια αγγεία επιτυγχανόταν με τη χρήση μεταλλικών μαχαιριδίων, σμιλών και αιχμών, με μια τεχνική αντίστοιχη της σφραγιδογλυφίας.


Ο Χριστός των εσχάτων ημερών είναι η πύλη του ανθρώπου για τη βασιλεία | ΕΥΑΓΓΕΛΙΟ ΤΟΥ ΕΡΧΟΜΟΥ ΤΗΣ ΒΑΣΙΛΕΙΑΣ\nΔεν δουλεύει τώρα ο Θεός σε σώμα πνευματικό,\nαλλά στο σώμα της δεύτερης ενσάρκωσής Του.\nΕίναι απλή σάρκα, ίδιος με τους άλλους,\nόμως Αυτός πρωτάκουστες αλήθειες δίνει.\nΗ σάρκα αυτή περικλείει το λόγο της αλήθειας Του,\nη σάρκα αυτή κάνει το έργο Του στις έσχατες ημέρες,\nΑυτός εκφράζει του Θεού τη διάθεση\nστην ολότητά της, για να τη γνωρίσει ο άνθρωπος.\nΜήπως δεν ήθελες πολύ να δεις τον ουράνιο Θεό;\nΝα Τον κατανοήσεις και να δεις τον προορισμό τ’ ανθρώπου;\nΑυτός θα σου πει μυστικά που κανείς άλλος δεν μπορεί να πει,\nΑυτός θα σου εξηγήσει τις ακατανόητες αλήθειες.\nΑυτός είναι της βασιλείας η πύλη,\nΑυτός είν’ ο οδηγός σου στη νέα εποχή.\nΗ σάρκα αυτή η απλή, μυστήρια κρύβει αμέτρητα.\nΟι πράξεις Του μυστήριες φαντάζουν μα του έργου Του οι στόχοι δείχνουν\nπως δεν είναι σάρκα απλή, όπως πιστεύουν,\nγιατί φανερώνει του Θεού το θέλημα, τη φροντίδα για τον άνθρωπο στις έσχατες ημέρες.\nΔεν μπορείς ν’ ακούσεις το λόγο Του που σείει γη και ουρανό,\nή τη φλογερή ματιά Του να δεις, να νιώσεις το σιδηρούν σκήπτρο Του,\nμα μπορείς την οργή στο λόγο του Θεού ν’ ακούσεις\nκαι να μάθεις ότι Αυτός τους ανθρώπους συμπονά.\nΤη σοφία και τη δίκαιη διάθεσή Του θα δεις,\nκαι θα δεις πως όλους τους ανθρώπους νοιάζεται.\nΠροηγούμενο：Ο Χριστός εκφράζει το τι είναι το Πνεύμα\nΕπόμενο：Μόνο ο Παντοδύναμος Θεός είναι η αιώνια αναστημένη ζωή


Ηλίας Σκουλάς: Το εργαστήριο της γεύσης λέγεται… Food Mafia! - Page 3 of 3 - Voldrinks\nFrutella: Φρουτοσαλάτα με τροπικά φρούτα, χειροποίητο παγωτό γιαούρτι και σάλτσα τζίντζερ-ιβίσκου.\n%: Το Food Mafia είναι το τρίτο επιχειρηματικό σου εγχείρημα, στα βόρεια προάστια της Αθήνας αυτήν τη φορά. Για ποιους λόγους επέλεξες τη συγκεκριμένη περιοχή;\nΗ.Σ.: Το μεγαλύτερο μέρος του κοινού του Food Mafia, από την εποχή της Γλυφάδας ακόμα, ήταν από τα βόρεια προάστια για κάποιο λόγο και έτσι δεν το πολυσκεφθήκαμε. Είπαμε σαν ομάδα «πάμε» και τώρα μπαίνει κόσμος στο μαγαζί και μας λέει… «επιτέλους!».\n%: Το μενού θα είναι σταθερό ή θα υπάρχουν και εκπλήξεις;\nΗ.Σ.:Πάντα υπάρχουν εκπλήξεις στο μενού του Food Mafia και πάντα υπάρχουν πιάτα ημέρας – κυρίως ψαροφαγικά – που γίνονται με τα πιο φρέσκα υλικά που τσιμπάω από τις επισκέψεις μου στις διάφορες αγορές.\n%: Υπάρχει συγκεκριμένη wine list για το μενού του καταστήματος;\nΗ.Σ.:Υπάρχει λίστα με σημαντικές ποικιλίες και ετικέτες από την Ελλάδα και τον κόσμο, όπως και υπάρχει και μια σημαντική λίστα με κοκτέιλ, την οποία επιμελείται ο εξαιρετικός Γιώργος Μαρκαδάκης και κάθε βράδυ περιμένω να τελειώσει το σέρβις για να μου φτιάξει κάτι καινούργιο!\n%: Ποιο είναι το μεγάλο σου όνειρο ως σεφ;\nΗ.Σ.: Το όνειρό μου – και γι’ αυτό είμαι στην μπίζνα με τέτοιο πάθος – είναι να επηρεάσω ακόμα περισσότερους μάγειρες και να ευχαριστήσω και να εκπαιδεύσω γαστρονομικά όσο περισσότερους πελάτες μπορέσω στην καριέρα μου. Η γεύση είναι κάτι που εξελίσσεται και πιστεύω ότι βάζω και εγώ το χεράκι μου σ’ αυτόν τον τομέα, μαζί με άλλους καλούς συναδέλφους, που βλέπουν κατ’ αυτόν τον τρόπο τη δουλειά μας… Να πάμε τον Έλληνα γαστρονομικά λίγο παραπέρα…\nΗ φωτογράφιση των πιάτων του Ηλία Σκουλά έγινε με τη συνοδεία ροζέ κρασιών από τις εταιρείες: Σεμέλη Οινοποιητική, Άγγελος Νούλας-Επιλεγμένοι Αμπελώνες, Γαία Οινοποιητική και το Οινοποιείο Monsieur Nicolas του Γ. Καραμήτρου.\nPernod Ricard Hellas στο CNN Greece


H Mariah Carey έκανε το απόλυτο fail στο Instagram! | Radio4.GR Music Portal with no Ads - Μουσική Χωρίς διαφημίσεις - Radio4.GR\nH Mariah Carey έκανε το απόλυτο fail στο Instagram!\nΌλα πήγαν λάθος σε αυτή τη φωτογραφία!\nH αλήθεια είναι πως η Mariah Carey έχει μεγαλώσει πολύ…άσχημα.\nΑπό τις πολλές πλαστικές είναι πλέον αγνώριστη και το χειρότερο είναι ότι το παρακάνει με το photoshop.\nΗ συγκεκριμένη φωτογραφία έγινε viral για όλους τους λάθους λόγους.\nΑυτό είναι το πρώτο πράγμα που πρέπει να κάνεις όταν σε τσιμπήσει κουνούπι Σε διαπραγματεύσεις με τον Ιμπραΐμοβιτς η Γιουνάιτεντ


Αίγυπτος: Καταδίκασαν τετράχρονο σε ισόβια | Enallaktikos.gr\nΑιγυπτιακό στρατιωτικό δικαστήριο κατά λάθος καταδίκασε ένα αγόρι τεσσάρων ετών σε ισόβια.\nΟ εκπρόσωπος του στρατοδικείου και συνταγματάρχης Κούλ Μοχάμεντ Σαμίρ είπε ότι το δικαστήριο μπέρδεψε το όνομα με αυτό ενός 16χρονου. Ο Αχμέντ Μανσούρ Κουράνι Αλί Σαράρα, καταδικάστηκε μαζί με άλλους 115 για τις ταραχές που προκάλεσε η ομάδα Μουσουλμανική Αδελφότητα, υποστηρικτές της επαρχίας Φαγιούμ το 2012.\nΜία ασήμαντη λεπτομέρεια: Ο Αχμέντ Μανσούρ Κουράνι Αλί είναι, σήμερα, τεσσάρων χρονών. Την εποχή τέλεσης του αδικήματος ήταν μόλις ενός.\nΔικηγόροι που εκπροσωπούσαν τον τετράχρονο ανέφεραν πως υπέβαλαν έγγραφα που αποδείκνυαν την ηλικία του. Το όνομα του μικρού μπήκε κατά λάθος στη λίστα των δεκάδων κατηγορουμένων και οι υπάλληλοι του στρατοδικείου τελικά δεν διαβίβασαν στον δικαστή το πιστοποιητικό γέννησης του μικρού.\nΟ ύποπτος 16χρονος, αντιμετωπίζει τέσσερις κατηγορίες για φόνο και οκτώ κατηγορίες για απόπειρα δολοφονίας και βανδαλισμούς κρατικών περουσιακών στοιχείων.\nΤο δικαστικό σύστημα της Αιγύπτου έχει πολλές φορές δεχθεί επικρίσεις μετά την ανατροπή του Μόρσι το 2013. Από τότε, περισσότεροι από 1.000 άνθρωποι έχουν σκοτωθεί και 40.000 πιστεύεται ότι έχουν φυλακιστεί επειδή είναι αντιφρονούντες. Οι περισσότεροι είναι υποστηρικτές της Μουσουλμανικής Αδελφότητας.\nΤο 2014, ο ΟΗΕ προειδοποίησε ότι η Αίγυπτος έχει «ένα δικαστικό σύστημα όπου οι διεθνείς εγγυήσεις της δίκαιης δίκης φαίνεται να καταπατούνται όλο και περισσότερο».


ΜΑΘΗΜΑΤΑ ΘΑΥΜΑΤΩΝ - A COURSE IN MIRACLES: ΜΑΘΗΜΑΤΑ ΘΑΥΜΑΤΩΝ - ΠΕΡΑ ΑΠΟ ΤΟ ΣΩΜΑ\nΠΕΡΑ ΑΠΟ ΤΟ ΣΩΜΑ.\n- Από το Κεφάλαιο 18, VI. BEYOND THE BODY -\n1. Δεν υπάρχει τίποτα έξω από σένα. Αυτό είναι που πρέπει τελικά να μάθεις, διότι είναι η συνειδητοποίηση ότι η Βασιλεία των Ουρανών επανορθώνεται σε σένα. Διότι ο Θεός δημιούργησε μόνο αυτό, και δεν έφυγε από εκεί ούτε το εγκατέλειψε διαχωρισμένο από τον Εαυτό Του. Η Βασιλεία των Ουρανών είναι η κατοικία του Υιού του Θεού, που δεν εγκατέλειψε τον Πατέρα του και δεν κατοικεί χωριστά από Αυτόν. Ο Ουρανός δεν είναι ούτε τόπος ούτε κατάσταση. Είναι απλά η επίγνωση της τέλειας Ενότητας, και η γνώση ότι δεν υπάρχει τίποτα άλλο ∙ τίποτα έξω από αυτή την Ενότητα, και τίποτα άλλο μέσα σε αυτή.\n3. Οι νόες είναι ενωμένοι ∙ τα σώματα όχι. Μόνο αν αποδώσεις στο νου τις ιδιότητες του σώματος φαίνεται δυνατός ο διαχωρισμός. Και είναι ο νους που φαίνεται πως είναι κατακερματισμένος και ιδιωτικός και μόνος. Η ενοχή του, που τον κρατά διαχωρισμένο, προβάλλεται στο σώμα, το οποίο υποφέρει και πεθαίνει διότι υπόκειται σε επίθεση για να κρατήσει τον διαχωρισμό στο νου, και να μην τον αφήνει να γνωρίζει την Ταυτότητά του. Ο νους δεν μπορεί να επιτεθεί, αλλά μπορεί να φτιάξει φαντασιώσεις και να κατευθύνει το σώμα να τις υλοποιήσει. Όμως ποτέ τίποτα από όσα κάνει το σώμα δεν φέρνει ικανοποίηση. Ο νους δεν πιστεύει ότι το σώμα είναι αυτό που πραγματικά υλοποιεί τις φαντασιώσεις του, κι έτσι επιτίθεται στο σώμα αυξάνοντας την προβολή της δικής του ενοχής πάνω σε αυτό.\n4. Σε αυτό, προφανώς ο νους έχει αυταπάτες. Δεν μπορεί να επιτεθεί, αλλά υποστηρίζει ότι μπορεί, και χρησιμοποιεί ό,τι κάνει για να βλάψει το σώμα για να αποδείξει ότι μπορεί. Ο νους δεν μπορεί να επιτεθεί, αλλά μπορεί να έχει αυταπάτες ότι μπορεί. Και αυτό είναι το μόνο που κάνει όταν πιστεύει ότι έχει επιτεθεί στο σώμα. Μπορεί να προβάλλει την ενοχή, αλλά δεν θα την χάσει μέσα από την προβολή. Και παρόλο που προφανώς μπορεί να παρερμηνεύει την λειτουργία του σώματος, δεν μπορεί να αλλάξει την λειτουργία του από αυτή που του έχει δώσει το Άγιο Πνεύμα. Το σώμα δεν φτιάχτηκε από αγάπη. Και όμως η αγάπη δεν το καταδικάζει και μπορεί να το χρησιμοποιεί με αγάπη, από σεβασμό για αυτό που έχει φτιάξει ο Υιός του Θεού και αξιοποιώντας το για να τον σώσει από τις ψευδαισθήσεις.\n5. Δεν θα ήθελες τα όργανα του διαχωρισμού να ερμηνευθούν εκ νέου ως μέσα για την σωτηρία, και να χρησιμοποιηθούν για τους σκοπούς της αγάπης; Δεν θα ήθελες να καλωσορίσεις και να υποστηρίξεις την αλλαγή από τις φαντασιώσεις εκδίκησης σε απελευθέρωση από αυτές; Η δική σου αντίληψη για το σώμα μπορεί προφανώς να είναι ασθενής, αλλά μην το προβάλλεις αυτό πάνω στο σώμα. Διότι η επιθυμία σου να κάνεις καταστροφικό αυτό που δεν έχει την ικανότητα να καταστρέφει δεν γίνεται να έχει κανένα αληθινό αποτέλεσμα. Ό,τι δημιούργησε ο Θεός είναι μόνο αυτό που Εκείνος θα ήθελε να υπάρχει, όντας η Θέλησή Του. Εσύ δεν μπορείς να κάνεις την Θέλησή Του καταστροφική. Μπορείς να φτιάχνεις φαντασιώσεις στις οποίες η δική σου θέληση συγκρούεται με την δική Του, αλλά αυτό είναι όλο.\n6. Είναι παρανοϊκό να χρησιμοποιείς το σώμα σαν αποδιοπομπαίο τράγο για την ενοχή, κατευθύνοντας την επίθεσή του και κατηγορώντας το για αυτό που εσύ ευχήθηκες να κάνεις. Είναι αδύνατον να υλοποιείς φαντασιώσεις. Διότι ακόμα οι φαντασιώσεις είναι αυτό θέλεις, και δεν έχουν καμιά σχέση με το τι κάνει το σώμα. Αυτό δεν τις ονειρεύεται, και αυτές μόνο το κάνουν να μειονεκτεί εκεί όπου θα μπορούσε να είναι ένα πλεονέκτημα. Διότι οι φαντασιώσεις έχουν κάνει το σώμα σου «εχθρό» σου ∙ αδύναμο, ευάλωτο και αναξιόπιστο, άξιο του μίσους που επενδύεις σε αυτό. Πως σε έχει υπηρετήσει αυτό; Έχεις ταυτιστεί με αυτό το πράγμα που μισείς, το όργανο της εκδίκησης και η πηγή ενοχής που αντιλαμβάνεσαι. Το έχεις κάνει αυτό σε ένα πράγμα που δεν έχει κανένα νόημα, διακηρύσσοντας ότι αυτό είναι η κατοικία του Υιού του Θεού, και στρέφοντάς το εναντίον του.\n7. Αυτό είναι ο οικοδεσπότης του Θεού που εσύ έφτιαξες. Και ούτε ο Θεός ούτε ο ιερότατος Υιός Του δεν μπορούν να εισέλθουν σε μια οικία που παρέχει άσυλο στο μίσος, και όπου έχεις σπείρει τους σπόρους της εκδίκησης, της βίας και του θανάτου. Αυτό το πράγμα που έφτιαξες για να υπηρετήσει την ενοχή σου παρεμβάλλεται ανάμεσα σε σένα και τους άλλους νόες. Οι νόες είναι ενωμένοι, αλλά εσύ δεν ταυτίζεσαι μαζί τους. Βλέπεις τον εαυτό σου κλειδωμένο σε μια ξεχωριστή φυλακή, απόμακρο και απρόσιτο, ανίκανο να φτάσει απέξω αλλά και να τον φτάσουν εκεί που είναι. Μισείς αυτή την φυλακή που έφτιαξες, και θέλεις να την καταστρέψεις. Αλλά δεν θέλεις να διαφύγεις από αυτήν, αφήνοντάς την απείραχτη, χωρίς την δική σου ενοχή πάνω της.\n8. Όμως, μόνο έτσι μπορείς να διαφύγεις. Ο οίκος της εκδίκησης δεν είναι δικός σου ∙ το μέρος που έχεις θέσει κατά μέρος για να στεγάσεις το μίσος σου δεν είναι μια φυλακή, αλλά μια ψευδαίσθηση του εαυτού σου. Το σώμα είναι ένα όριο που έχεις επιβάλει στην συμπαντική επικοινωνία που είναι μια αιώνια ιδιότητα του νου. Αλλά η επικοινωνία είναι εσωτερική. Ο νους φτάνει τον εαυτό του. Δεν αποτελείται από διαφορετικά μέρη, τα οποία φτάνουν το ένα το άλλο. Δεν βγαίνει έξω. Μέσα του δεν έχει κανένα όριο, και δεν υπάρχει τίποτα έξω από αυτόν. Περιλαμβάνει τα πάντα. Σε περιλαμβάνει ολοκληρωτικά ∙ εσύ μέσα σε αυτόν και αυτός μέσα σε σένα. Δεν υπάρχει τίποτα άλλο, ποτέ και πουθενά.\n9. Το σώμα είναι έξω από σένα, και φαινομενικά μόνο φαίνεται πως σε περιβάλλει, αποκλείοντάς σε από τους άλλους και κρατώντας σε ξεχωριστά από αυτούς, και αυτούς από σένα. Δεν είναι εκεί. Δεν υπάρχει κανένα εμπόδιο ανάμεσα στον Θεό και τον Υιό Του, ούτε μπορεί ο Υιός Του να διαχωριστεί από Αυτόν παρά μόνο στις ψευδαισθήσεις. Δεν είναι αυτή η πραγματικότητά του, Αν και αυτός πιστεύει ότι είναι. Εν τούτοις, αυτό θα μπορούσε να συμβεί μόνο αν ο Θεός έκανε λάθος. Ο Θεός θα έπρεπε να δημιουργεί με διαφορετικό τρόπο, και να έχει διαχωρίσει τον Εαυτό Του από τον Υιό Του για να γίνει κάτι τέτοιο δυνατόν. Θα έπρεπε να δημιουργεί διαφορετικά πράγματα, και να ιδρύει διαφορετικές βαθμίδες πραγματικότητας, που μόνο μερικές από αυτές θα ήταν αγάπη. Όμως η αγάπη πρέπει να είναι πάντα σαν τον εαυτό της, αναλλοίωτη παντοτινά, και πάντα δίχως εναλλακτική. Κι έτσι είναι. Δεν μπορείς να βάλεις ένα εμπόδιο γύρω από σένα, διότι ο Θεός δεν έθεσε κανένα ανάμεσα στον Ίδιον και σε σένα.\n10. Μπορείς να απλώσεις το χέρι σου και να φτάσεις τον Ουρανό. Εσύ που το χέρι σου είναι ενωμένο με του αδελφού σου έχεις αρχίσει να φτάνεις πέρα από το σώμα, αλλά όχι έξω από σένα, για να φτάσεις μαζί με αυτόν την κοινή σας Ταυτότητα. Που δεν βρίσκεται ο Θεός; Είναι Αυτός ένα σώμα, και δημιούργησε εσένα έτσι όπως Αυτός δεν είναι, και εκεί όπου Αυτός δεν μπορεί να βρίσκεται; Εσύ περιβάλλεσαι μόνο από Αυτόν. Τι όρια είναι δυνατόν να υπάρχουν σε σένα τον οποίο Αυτός περικλείει;\n11. Ο καθένας έχει βιώσει αυτό που θα ονόμαζε μια αίσθηση μετάβασης πέρα από τον εαυτό τους. Αυτό το αίσθημα απελευθέρωσης υπερβαίνει κατά πολύ το όνειρο της ελευθερίας που βρίσκεται στις ελπίδες της ιδιαίτερης σχέσης. Είναι μια αίσθηση πραγματικής διαφυγής από τους περιορισμούς. Αν θέλεις να αναλογιστείς τι κληροδοτεί πραγματικά αυτή η «μετάβαση», θα συνειδητοποιήσεις ότι είναι μια αιφνίδια αγνόηση του σώματος, και μια ένωση του εαυτού σου με κάτι άλλο μέσα στο οποίο ο νους σου μεγεθύνεται για να το περιβάλει. Αυτό γίνεται μέρος από σένα, καθώς ενώνεσαι μαζί του. Και οι δύο ολοκληρώνεστε, εφόσον κανένας δεν γίνεται αντιληπτός ως διαχωρισμένος. Αυτό που πραγματικά συμβαίνει είναι ότι έχεις παραιτηθεί από την ψευδαίσθηση της περιορισμένης επίγνωσης, κι έχασες τον φόβο της ένωσης. Η αγάπη που αμέσως τον αντικαθιστά επεκτείνεται προς αυτό που σε έχει απελευθερώσει, και ενώνεται μαζί του. Και όσο διαρκεί αυτό δεν είσαι αβέβαιος για την Ταυτότητά σου, και δεν θέλεις να την περιορίσεις. Έχεις διαφύγει από τον φόβο προς την ειρήνη, χωρίς να αμφισβητείς πια την πραγματικότητα, αλλά απλά την αποδέχεσαι. Έχεις δεχτεί αυτό αντί για το σώμα, και έχεις επιτρέψει στον εαυτό σου να είναι ένα με κάτι πέρα από αυτόν, απλά μην επιτρέποντας στο νου σου να περιοριστεί από το σώμα.\n12. Αυτό μπορεί να συμβεί άσχετα με την φυσική απόσταση που φαίνεται πως υπάρχει ανάμεσα σε σένα και σε αυτό που ενώνεσαι ∙ άσχετα με την αντίστοιχη θέση σας μέσα στον χώρο ∙ και άσχετα με τις διαφορές στο μέγεθος και την φαινομενική ποιότητα. Ο χρόνος δεν έχει σχέση ∙ μπορεί να συμβεί με κάτι από το παρελθόν, το παρόν ή το μέλλον. Αυτό το «κάτι» μπορεί να είναι οτιδήποτε και οπουδήποτε ∙ ένας ήχος, ένα θέαμα, μία σκέψη, μία θύμηση, ακόμα και μια γενική ιδέα χωρίς ειδική αναφορά. Όμως σε κάθε περίπτωση, ενώνεσαι με αυτό χωρίς επιφυλάξεις διότι το αγαπάς, και θέλεις να είσαι μαζί του. Κι έτσι σπεύδεις να το συναντήσεις, αφήνοντας τους περιορισμούς σου να λιώσουν, αναστέλλοντας όλους τους «νόμους» που υπακούει το σώμα σου και παραμερίζοντάς τους ευγενικά.\n13. Δεν υπάρχει καθόλου βία σε αυτή την διαφυγή. Το σώμα δεν δέχεται επίθεση, αλλά απλά γίνεται ορθά αντιληπτό. Δεν σε περιορίζει, απλά επειδή εσύ δεν θέλεις να γίνει κάτι τέτοιο. Στην πραγματικότητα δεν «ανυψώνεσαι έξω» από αυτό ∙ δεν μπορεί να σε περιέχει. Πας εκεί που θέλεις να βρίσκεσαι, κερδίζοντας, όχι χάνοντας, μια αίσθηση του Εαυτού. Σε αυτές τις στιγμές απελευθέρωσης από τους σωματικούς περιορισμούς, βιώνεις κατά πολύ αυτό που συμβαίνει την ιερή στιγμή ∙ την άρση των περιορισμών του χρόνου και του χώρου, την αιφνίδια εμπειρία ειρήνης και χαράς, και πάνω απ’ όλα, την έλλειψη επίγνωσης του σώματος, και της αμφισβήτησης αν αυτό είναι ή όχι δυνατόν να συμβαίνει.\n14. Είναι δυνατόν διότι το θέλεις. Η αιφνίδια επέκταση της επίγνωσης που συμβαίνει με την επιθυμία σου γι αυτή είναι η ακαταμάχητη έλξη που ασκεί η ιερή στιγμή. Σε καλεί να είσαι ο εαυτός σου, μέσα στην ασφαλή αγκαλιά της. Εκεί αίρονται για λογαριασμό σου οι νόμοι του περιορισμού, για να σε καλωσορίσουν στην ανοιχτοσύνη του νου και της ελευθερίας. Έλα σε αυτό το καταφύγιο, εκεί όπου μπορείς να είσαι ο εαυτός σου με ειρήνη. Όχι μέσω της καταστροφής, όχι μέσω της βίαιης απόδρασης, αλλά απλά μέσω μιας σιωπηλής διάλυσης των εμποδίων. Διότι η ειρήνη θα ενωθεί μαζί σου εκεί, απλά διότι ήσουν πρόθυμος να αφήσεις να φύγουν οι περιορισμοί που είχες θέσει πάνω στην αγάπη, και ενώθηκες μαζί της εκεί που βρίσκεται κι εκεί που σε οδήγησε, απαντώντας στο γλυκό της κάλεσμα να είσαι γαλήνιος.\nΑναρτήθηκε από Christina Tsintea στις 5:03 μ.μ.


Τάσος Νούσιας: «Διαβάζω τους Βίους των Αγίων, ο βίος του Αγίου Ανδρέα με έχει συγκλονίσει»\nΑπό πλευράς εκκλησιαστικών κειμένων, ποια εναι αυτά που αποτελούν σημεία αναφαράς για εσάς;\nΠως μεταφράζεται για εσάς η έννοια της ευτυχίας στη σημερινή πραγματικότητα;;;Διάβαζα πριν από λίγο καιρό σε ηλεκτρονική μορφή τις σκέψεις ενός Αγιορείτη γέροντα και σκεφτόμουν πόσο πλήρης και ευτυχής είναι μέσα από έναν βιωματικό τρόπο σκέψης! Βλέποντας και ακούγοντας τις σκέψεις αυτού του γέροντα, σκέφτηκα ότι ο άνθρωπος πλάστηκε κατ’ εικόνα και καθ΄ομοίωσιν του Θεού, για αυτό είναι ικανός τα πάντα! Ο άνθρωπος φτιάχνει τη διαδρομή του, στήνει ξεχορταριάζοντας τον δρόμο του μέσα από τις παραβολές της αρετής και της κακίας, ως ενάρετος πια. Και έτσι φτάνει κάποιος στο ευ ζην, στην ευτυχία, στην ευδαιμονία κ.α. Η αναζήτηση και ο πηγαιμός είναι για μένα η «ευτυχία». Και ίσως εκεί που σταματάς και κοντοανασαίνεις για να δεις που έχεις φτάσει, να συντελείται το θαύμα της ευτυχίας!\nΕΙΔΗΣΕΙΣΕΙΔΗΣΕΙΣ ΤΩΡΑΤΑΣΟΣ ΝΟΥΣΙΑΣ


Δέχτηκε το λάθος | politischios.gr\nτελ. ενημ.: 4/9/13 17:27\nΔέχτηκε το λάθος\nΤο έχει αυτό το προσόν ο Κώστας Γανιάρης. Αν το συλλάβεις να έχει υποπέσει σε σφάλμα το αποδέχεται. Έτσι με βάση τη χθεσινή αναφορά της στήλης για το οδικό δίκτυο της Αμανής τηλεφώνησε και συμφώνησε ότι πρόκειται για σοβαρή αμέλεια.\nΑπό την Περιφέρεια ζήτησαν ήδη άδεια επέμβασης από το Δασαρχείο και την αναμένουν πιθανά και σήμερα για να πιάσει δουλειά ο καταστροφέας.\nΤο μηχάνημα που θερίζει τα πάντα στο πέρασμά του.\nΚαι επειδή έγινε μάθημα το πάθημα με τον καθαρισμό των ρείθρων στα ρετσινάδικα, εκεί που θερίστηκαν νεαρά πεύκα, ο αντιπεριφερειάρχης ζήτησε να ενημερωθεί αν η αποτρόπαια εικόνα υπάρχει περίπτωση να επαναληφθεί. Πήρε διαβεβαιώσεις ότι πεύκα εκεί δεν υπάρχουν και πλέον αναμένει το «πράσινο φως» από το Δασαρχείο για να ξεκινήσουν οι καθαρισμοί.\nΜόνο που δεν θα πρέπει να κάνουν ότι διαβάζουν τα μισά. Η επισήμανση έγινε και για τη σύνδεση του δικτύου της Βορειοανατολικής με τη Βορειοδυτική Χίο. Μην ξεχνιόμαστε…


Emma Stone - Andrew Garfield: Ξανά μαζί τα «φαβορί» των Oscar; - NewsAll-Ειδήσεις,Νέα,Ενημέρωση\nEmma Stone – Andrew Garfield: Ξανά μαζί τα «φαβορί» των Oscar;\nnewsall 18/02/2017 Ειδήσεις Χωρίς σχόλια\nΜπορεί το 2015 να αποφάσισαν να ακολουθήσουν διαφορετικούς δρόμους, ωστόσο, η τελευταία κοινή τους εμφάνισή\nέκανε τις φήμες περί επανασύνδεσης να «οργιάσουν».\nΗ αλήθειά είναι ότι δύο «αστέρες» του κινηματογράφου δεν κρύβουν το γεγονός ότι τρέφουν ακόμη ισχυρά αισθήματα ο ένας για τον άλλον, ωστόσο, το ζήτημα είναι αν αποφάσισαν να είναι ξανά μαζί ή παραμένουν απλά… δύο καλοί φίλοι.\nΗ Ανθή Σαλαγκούδη μας δείχνει για πρώτη φορά τα σαλόνι του σπιτιού της!\nMy Style Rocks! Με καθυστέρηση η προβολή του σημερινού επεισοδίου – Τι συνέβη;\nΚαίτη Γαρμπή: Η παιδική φωτογραφία με την αδερφή της Λιάνα και ο διάλογός τους στο facebook


Επισκευή iPhone 3GS service iPhone 3GS\nΑρχική/Επισκευή iPhone/Επισκευή iPhone 3GS\nΕπισκευή iPhone 3GSadmin2018-01-22T13:45:19+02:00\nΕπιλέξτε τη βλάβη της iPhone 3GS συσκευής σας\nΑλλαγή Μπαταρίας 3GS\nTo iPhοne 3GS είναι η συσκευή που παίρνετε πάντα και παντού μαζί σας, αφού χρησιμοποιείτε συνεχώς χρήσιμη τις δεκάδες εφαρμογές και δυνατότητές της. Με τόσο σκληρή χρήση, δεν είναι απίθανο να παρουσιάσει κάποτε κάποια βλάβη.\nΑν λοιπόν το iPhone 3GS σας παρουσιάσει κάποια δυσλειτουργία ή υποστεί κάποια ζημιά, αν για παράδειγμα χαλάσει κάποιο πλήκτρο του, ραγίσει η γυάλινη όψη του, δεν ανταποκρίνεται η οθόνη αφής του, η κάμερα, η κεραία κ.λπ., δεν σημαίνει ότι η συσκευή σας είναι άχρηστη.\nΣτο iPhone-SOS αναλαμβάνουμε για εσάς κάθε επισκευή iPhone 3GS. Οι έμπειροι τεχνικοί μας θα πραγματοποιήσουν τον απαραίτητο έλεγχο και θα σας πληροφορήσουν για την αναγκαία επισκευή iPhone 3GS. Η μεγάλη εμπειρία μας στην επισκευή iPhone 3GS και η επαγγελματική εργασία μας θα διασφαλίσουν το άριστο αποτέλεσμα. Μετά την επισκευή iPhone 3GS θα έχετε μια “καινούργια” συσκευή χωρίς να ξοδέψετε μια περιουσία.\nΕλάτε στο iPhone-SOS, Ιουλιανού 50, στην Αθήνα, για να αποκαταστήσουμε όποια βλάβη παρουσιάσει το iPhone σας γρήγορα κι αποτελεσματικά. Για την επισκευή iPhone 3G χρησιμοποιούμε πάντα ανθεκτικά και ποιοτικά ανταλλακτικά, ενώ σας προσφέρουμε τις υπηρεσίες μας σε τιμές από τις πιο ανταγωνιστικές της αγοράς.


Βόρεια Ψευδόμακεδονία: Σε λίγο οι Σκοπιανοί θα στήσουν και άγαλμα στον μεγάλο ευεργέτη τους, Κυριακο Μητσοτακη\n16/09/2020 - 11:16πμ\nΤην αποθέωση από τον Ζόραν Ζαεφ γνώρισε ο Κυριάκος Μητσοτάκης.\nΟ Σκοπιανός πρωθυπουργός εξηρε τις προσπάθειες του Έλληνα πρωθυπουργού να στηριχθεί η συμφωνία των Πρεσπών αλλά και το μέλλον της Βόρειας Μακεδονίας όπως είπε χαρακτηριστικά.\nΟ τρόπος που περίγραψε τον Μητσοτακη ο Ζαεφ με τον οποιο στο πρόσφατο παρελθόν είχε συναντηθεί σε θερμό κλίμα, δεν απέχει και πολύ από την περιγραφή που θα έκανε σε ένα ευεργέτη του κρατιδίου του, τον οποιο από ότι φαίνεται συνάντησε στο πρόσωπο του Έλληνα πρωθυπουργού.\nΒίντεο από την περσινή συνάντηση του Έλληνα πρωθυπουργού με τον Σκοπιανό ομόλογο του. Απο τότε φαινόταν ότι υπήρχε μια σχέση πολιτικού πάθους αναμεσα τους.\nΦωτογραφικο ενθύμιο από τις συγκέντρωσεις για την Μακεδονία με πρωταγωνιστή τον τέως Μακεδονομάχο Αντώνη Σαμαρά.\nΒέβαια η στάση του Ζαεφ είναι απολύτως δικαιολογημένη, καθώς ο Κυριάκος Μητσοτάκης που είχε προαναγγείλει από το βήμα της Βουλής βέτο στην ενταξιακή πορεία των Σκοπίων, όχι μόνο δεν έβαλε βέτο, αλλά μαλιστα έκανε και ότι μπορούσε για να σαμποτάρει το βέτο του Μακρον.\nΑπολαύστε όσα μελιστάλαχτα είπε για τον νέο ευεργέτη των Σκοπίων ο Ζόραν Ζαεφ στο Euronews:\n«Ο πρωθυπουργός Κυριάκος Μητσοτάκης είχε ήδη την ευκαιρία να δείξει τη στάση του απέναντι στη Βόρεια Μακεδονία. Έδωσε μάχες για εμάς, μάχες για το ευρωπαϊκό μας μέλλον, για τη συμμετοχή στο ΝΑΤΟ και είμαι πολύ ευχαριστημένος. Η Συμφωνία των Πρεσπών έχει τελειώσει. Τελείωσε. Τώρα ας συνεργαστούμε, ας κάνουμε δουλειές, ας βελτιώσουμε τη ζωή των πολιτών μας. Και είμαι πολύ χαρούμενος που ο πρωθυπουργός του νότιου γείτονά μας έδωσε μάχη για τον ευρωπαϊκό δρόμο της Βορειας Μακεδονίας. Όσα έχει κάνει απόταν έγινε πρωθυπουργός της Ελλάδας είναι μόνο θετικά για τη Βορεια Μακεδονία.»


«Ανακαταληψη» στο Φαλακρο! | iHunt\n«Ανακαταληψη» στο Φαλακρο!\nΥποβλήθηκε από admin στις Πέμ, 16/10/2014 - 19:26.\nΑπό την ημέρα που εκδόθηκε το ΦΕΚ, που επιτρέπει τη θήρα της ορεινής πέρδικας στα τρία βουνά (Ζήρεια, Γαλαξίδι και Φαλακρό) η σκέψη μας ήταν στην πρώτη μέρα του Οκτώβρη. Στην έναρξη λοιπόν της πετροπέρδικας, το ΕΘΝΟΣ- ΚΥΝΗΓΙ βρέθηκε στη Δράμα και στο όρος Φαλακρό για να σας μεταφέρει το κλίμα από το πρώτο Σαββατοκύριακο του κυνηγιού της ορεινής πέρδικας ύστερα από δύο ολόκληρα χρόνια άσκοπης απαγόρευσης.\nΑπό νωρίς το πρωί οι ομοσπονδιακοί θηροφύλακες, ο ιδιωτικός θηροφύλακας του Κυνηγετικού Συλλόγου Δράμας και οι δασοφύλακες του νομού είχαν τοποθετηθεί στους δρόμους που οδηγούν στο Φαλακρό και έλεγχαν τις άδειες των κυνηγών.\nO Χρήστος Ραπακούλιας με τον RAPAKOYLIAS GENESIS IASONA και τον RAPAKOULIAS GENESIS PIRO\nΠολλοί κυνηγοί επέλεξαν το Φαλακρό για να κυνηγήσουν στην έναρξη της θήρας της ορεινής πέρδικας, αφού το γεγονός ότι επιτράπηκε το κυνήγι της στο συγκεκριμένο βουνό μετά δύο χρόνια απαγόρευσης δημιούργησε πολλές προσδοκίες, αλλά και ένα αίσθημα δικαίωσης.\nΕκπαιδευτές & κυνοτρόφοι\nΚυνηγοί από τα Γιαννιτσά, την Αλεξάνδρεια, την Καβάλα, τις Σέρρες, τη Θεσσαλονίκη, την Αθήνα και φυσικά από τη Δράμα ανέβηκαν από πολύ νωρίς στο βουνό για να ακούσουν τον λάλο της πετροπέρδικας και να νιώσουν τις συγκινήσεις που προσφέρει το κυνήγι της.\nΜάλιστα, ήταν ακόμη και κάποιοι εκπαιδευτές και κυνοτρόφοι στο Φαλακρό. Ο Χρήστος Ραπακούλιας, ο Στέλιος Αποστολάκος, ο Χρήστος Κανίδης, o Γιώργος Δουλκέρογλου και πολλοί άλλοι που πιθανόν δεν είδαμε.\nNα συμβάλουμε στην ορθή διαχείριση της ορεινής πέρδικας σεβόμενοι τα όρια κάρπωσης και κρατώντας μακριά από το βουνό τους λαθροθήρες?\nΟ Χρήστος Ραπακούλιας κυνήγησε για πρώτη φορά στο Φαλακρό και δήλωσε πολύ χαρούμενος που έχουν οι κυνηγοί πάλι στη διάθεσή τους αυτό το εξαιρετικό βουνό. Εδώ πρέπει να τονίσουμε ότι γύρισε στο αυτοκίνητο με τη βοήθεια φακού αφού η ομίχλη είχε απλωθεί σε όλες τις κορφές.\nΟ Στέλιος Αποστολάκος έμεινε ευχαριστημένος από την πρώτη εξόρμηση και από τα θηράματα που βρήκε, αλλά και από το γεγονός ότι μπόρεσε να ξανακυνηγήσει στο Φαλακρό μετά δύο χρόνια.\nΟ Αγγελος Κουντουράς και ο Νίκος Τσιμπλίδης μετά την πρώτη εξόρμηση σε ορεινή πέρδικα στο Φαλακρό.\nΗ γενική διαπίστωση ήταν ότι η απαγόρευση δεν βοήθησε τον πληθυσμό της πέρδικας. Από ό,τι μας είπε ο επιστημονικός συνεργάτης της ΣΤ' ΚΟΜΑΘ Θεοφάνης Καραμπατζάκης τον πρώτο χρόνο μετά την απαγόρευση οι πληθυσμοί της πέρδικας αυξήθηκαν, αλλά ταυτόχρονα αυτή η αύξηση προσέλκυσε και πολλούς άρπαγες και έτσι τη δεύτερη χρονιά της απαγόρευσης δεν συνεχίστηκε η αυξητική πορεία του πληθυσμού της πετροπέρδικας.\nΟι κυνηγοί συνάντησαν στα αλπικά αρκετά κοπάδια αλλά τα περισσότερα από αυτά αποτελούνταν από μικρό αριθμό πουλιών.\nΑντίθετα σε χαμηλότερα υψόμετρα τα κοπάδια είχαν περισσότερα πουλιά. Σίγουρα ο καιρός δεν βοήθησε τις πέρδικες στα αλπικά αφού την εποχή της φωλεοποίησης οι καιρικές συνθήκες φέτος δεν ήταν και οι καλύτερες, με σπάνιες βροχοπτώσεις.\nΟ Στέλιος Αποστολάκος κυνήγησε στο Φαλακρό.\nΣτον γυρισμό οι κυνηγοί συνάντησαν μπλόκα από τους θηροφύλακες που έλεγχαν τον αριθμό των θηρευμένων περδίκων. Μάλιστα, οι θηροφύλακες έπαιρναν δείγματα (το ένα φτερό) από κάποιες θηρευμένες πέρδικες. Τα φτερά αυτά είναι απαραίτητα για το επιστημονικό πρόγραμμα ΑΡΤΕΜΙΣ 2.\nΗ άδικη απαγόρευση για το κυνήγι της ορεινής πέρδικας στο Φαλακρό έληξε και μπορούμε να κυνηγάμε ξανά την πέρδικα στο υπέροχο αυτό βουνό.\nΕίναι στο χέρι μας να αποδείξουμε σε αυτούς που δημιούργησαν αυτήν την απαγόρευση ότι έκαναν λάθος, στην απόφασή τους, και εμείς να συμβάλουμε στην ορθή διαχείριση της ορεινής πέρδικας σεβόμενοι τα όρια κάρπωσης και κρατώντας μακριά από το βουνό τους λαθροθήρες…\nΣτην εποχή που όλα τα θεμελιώδη δικαιώματα των Ελλήνων κυνηγών γκρεμίζονται, έγινε εφικτό αυτό που μέχρι σήμερα έμοιαζε ακατόρθωτο.\nΝα ανοίξουν όχι μόνο μία, αλλά τρεις ΖΕΠ!! Πρόκειται αδιαμφισβήτητα για μία από τις μεγαλύτερες «νίκες» των κυνηγών και των αναγνωρισμένων κυνηγετικών οργανώσεων, που έσπασαν μια τακτική των κυβερνώντων που «έλεγε» ότι «κάτι που κλείνει δεν ξανανοίγει». Σε αυτό το έκτρωμα που «αναπαράγουν» πολιτικοί και υπηρεσιακοί παράγοντες όταν νομοθετούν και αποφασίζουν για το φυσικό περιβάλλον οδηγηθήκαμε γιατί δεν εφαρμόζεται και στη χώρα μας, η αρχή της αειφόρου διαχείρισης.\nΑυτές οι τρεις ΖΕΠ, που προ διετίας μας ταρακούνησαν όλους, γιατί δημιούργησαν νέες μορφές συρρίκνωσης και περιορισμών στο κυνήγι. Από αυτές, που με ευκολία μας «εφαρμόζουν» αλλά με δυσκολία... ξεφορτωνόμαστε.\nΠρωτη ημερα κυνηγιου στο Φαλακρο....VIDEO